Irekia Eusko Jaurlaritza - Gobierno Vasco :: EHAA xedapena 201605617\nGaiak: FUNTZIO PUBLIKOA; LANBIDE-SUSTAPENA; LANPOSTUAK BETETZEA; OPOSIZIO ETA LEHIAKETAK; ERTZAINTZA; DEIALDIA\nHurrenkenaren zenbakia: 201605617\nDeialdi hau honako lege eta dekretu hauetan xedatutakoaren arabera egiten da: Euskal Herriko Poliziari buruzko uztailaren 17ko 4/1992 Legea, Euskadiko Segurtasun Publikoaren Sistema Antolatzeko ekainaren 28ko 15/2012 Legea, Euskal Herriko Poliziaren Hautespen eta Prestakuntza Araudia onesten duen uztailaren 19ko 315/1994 Dekretua eta aipatutako araudiari otsailaren 17ko 36/2004 Dekretuak eta maiatzaren 21eko 111/2002 Dekretuak egindako aldaketak.\nEra berean, Polizia eta Larrialdietako Euskal Akademiako Kontseilu Arautzailearen onespena dago eta, ildo horretatik, Segurtasun sailburuordeak egindako eskaera ere.\nHorretan oinarriturik, zuzendari honek Ertzaintzaren Ikuskapen Eskalako ofizialondoko kategorian sartzeko hautaketa-prozedurarako deia egin du, honako hauek kontuan izanik:\nErtzaintzaren Ikuskapen Eskalako ofizialondoko kategorian 160 plaza barne promozioko oposizio-lehiaketa bitartez betetzeko, hautaketa-prozedurarako deia egiten da. Hautaketa hori prestakuntza ikastaroarekin eta praktika-aldiarekin osatuko da. Plaza horiek betetzeko eskatutako titulazioa Euskal Administrazio Publikoetako funtzionarioen C Taldeko C-1 Azpitaldeari dagokion mailakoa izango da, eta plaza guztietan Ertzaintzaren 1. hizkuntza-eskakizuna eskatuko da, derrigortasun-datarik gabe.\nDeitutako plaza-kopurua gehitu ahal izango da, Ertzaintzaren Ikuskapen Eskalako ofizialondoko kategorian sortzen diren lanpostu hutsen arabera. Aldaketa hori, Polizia eta Larrialdietako Euskal Akademiako zuzendariaren ebazpenaren bitartez, Euskal Herriko Agintaritzaren Aldizkarian argitaratuko da, Euskal Herriko Poliziaren hautespen eta prestakuntza onesten duen uztailaren 19ko 315/1994 Dekretuaren 40.2 artikuluan aurreikusitakoarekin bat etorriz.\nKopuru aldaketa hori hamaikagarren oinarrian –3. zenbakian– aurreikusitako tramitea bete aurretik egin beharko da.\n1.– Hautaketa-prozeduran parte hartu nahi duen pertsona onartua izateko, ondoren zehazten diren baldintza guzti-guztiak bete beharko ditu:\na) Aurretik eskabide-orria bete.\nb) Ertzaintzako karrerako funtzionario izatea.\nc) Ertzaintzaren oinarrizko Eskalako agente lehena kategorian jarduneko egoera administratiboan izatea eta 4 urtez benetako zerbitzua beteta izatea.\nBenetako zerbitzuok Euskal Herriko Poliziari buruzko Legearen 59.3 artikuluan ezarritakoarekin bat etorriz konputatuko dira.\nd) Lehentasunezko edo baliokide diren ibilgailuak errepideetatik gidatzeko administrazioaren gidabaimena izatea Gidarien Araudi Orokorra onesten duen maiatzaren 8ko 818/2009 Errege Dekretuarekin bat etorriz.\ne) Hutsegite astun edo hutsegite oso astunak egiteagatik zigortua ez izana, salbu eta ezarritako zigorra baliogabetzea lortu bada.\nf) Ertzaintzaren ofizialondoko kategorian sartzeko hiru deialdi agortuta ez izatea, Euskal Herriko Poliziari buruzko uztailaren 17ko 4/1992 Legearen 59.4 artikuluan ezarritako terminoetan.\n2.– Hautaketa-prozeduran parte hartu nahi dutenek aurreko idatzi-zatian eskatzen diren baldintza-eskabideak aurkezteko epea amaitu baino lehen bete beharko dituzte, egiaztatu behar dituzteneko prozedura-fasearen kaltetan izan gabe.\n3.– Hautaketa-prozeduran parte hartzeko eta onartua izateko, nahikoa izango da eskabideak aurkezteko epea bukatzen denerako eskatzen diren betekizun guztiak beteta izatea. Baldintza horien egiaztapena ofizioz egingo du deia egiten duen organoak, eta horretarako Giza Baliabideen Zuzendaritzari dagokion egiaztapena eskatuko zaio.\n4.– Aurreko idatzi-zatian ezarritakoa alde batera utzita, hautaketa-prozeduraren edozein alditan, ikastaroaren prestakuntza-aldia eta praktika-aldia barne, deia egiten duen organoak jakiten badu izangaietako batek ez duela betetzen deialdian parte hartzeko baldintzarik, interesdunari entzun ondoren, hautaketa-prozeduratik baztertu egingo du izangai hori; baita ere, ikastaroaren prestakuntza-aldian edo praktika-aldian zehar hala gertatuz gero.\n5.– Esandako hautaketa-prozeduran parte hartzea borondatezkoa izango da; proba psikoteknikoak eta nortasunezkoak egiteko baimena ematen da, eta proba horien balorazioa probetako beste balorazio zati bat modura erabiliko da, oinarri hauetan ezarritakoekin bat etorriz.\n1.– Hautaketa-prozeduran parte hartu nahi dutenek sailen arteko intranetaren -Gurenet- bitartez egin beharko dute eskaera, bertan eskuragarri dagoen eskaera-eredua erabiliz.\n2.– Eskabideak aurkezteko epea, 20 egun baliodunekoa izango da ebazpen hau Euskal Herriko Agintaritzaren Aldizkarian argitaratu eta biharamunetik hasita.\n3.– Eskabidean zehaztu egin beharko dute zein hizkuntzatan egin nahi dituzten oposizio-probak, gazteleraz edo euskaraz. Eskabidean egindako aukera aldatu ahal izango da proba eta/edo ariketa desberdinak egin baino 72 ordu lehenago Epaimahai Kalifikatzaileari idatziz eskatuta.\n4.– Eskabidea betetzeak, eskaerak aurkezteko epea bukatzen denerako, eskaeragilearen aldetik argi eta garbi adieraziko du deialdian parte hartzeko baldintza guztiak betetzen direla.\n5.– Administrazio-eragileak dituen merezimenduak ez dira egiaztatu behar izango, berak ofizioz baloratuko eta egiaztatuko baititu. Administrazioaren esku ez daudenak 9.4 oinarrian aurreikusitako epean egiaztatu beharko dira.\n1.– Eskaerak aurkezteko epea amaitu ondoren, eta bigarren oinarrian ezarritako baldintzak betetzen direla ofizioz egiaztatu arte Polizia eta Larrialdietako Euskal Akademiako zuzendariak onartutako eta baztertutakoen behin-behineko zerrenda onetsiko du. Zerrenda hori hemeretzigarren oinarrian argitaratuko da.\n2.– Bazter utzitako izangai bakoitzari buruz, bazter utzi izanaren arrazoiak eman beharko dira aditzera behin-behineko zerrenda horretan. Erreklamazioak aurkezteko eta eskaerak izan ditzakeen akatsak zuzentzeko, 10 asteguneko epea izango dute interesdunek.\n3.– Aurkeztutako erreklamazioak onartutako eta baztertutako izangaien behin-behineko zerrendari behin betikotasuna ematen dion erabakian bertan onartu edo ezetsiko dira. Behin betiko zerrenda hori lehen idatzi-zatian aurreikusitako moduan argitaratuko da.\n4.– Aurreko zerrendetan eta ondoren argitaratuko diren guztietan, pertsona bere lanbide-zenbakiaren bitartez identifikatuko da.\n1.– Oposizio-lehiaketako probak eta parte hartuko duten pertsonen hautaketa zehazteko, garatzeko eta ebaluatzeko, Epaimahai bat izango da, uztailaren 19ko 315/1994 Dekretuaren eta Euskal Herriko Poliziari buruzko uztailaren 17ko 4/1992 Legearen aurreikuspenen arabera. Epaimahaia mahaiburu batek eta bi bokalek osatuko dute. Bokaletako batek idazkari-lanak egingo ditu.\nEpaimahai Kalifikatzailea osatuko duten kideen eta ordezkoen izendapena Polizia eta Larrialdietako Euskal Akademiako zuzendariaren ebazpen baten bitartez argitaratuko da, hemezortzigarren oinarrian aurreikusitakoarekin bat etorriz. Otsailaren 28ko 4/2005 Legean xedatutakoarekin bat etorriz, osaera horretan emakumeen eta gizonen ordezkaritza orekatua izango da.\n2.– Epaimahai Kalifikatzailearen jarduna organo kolegiatuen funtzionamenduaren arau erregulatzaileek araupetuko dute.\nHerri Administrazioen Araubide Juridikoaren eta Administrazio Prozedura Erkidearen Legearen 23. eta 24. artikuluetako moduan, Epaimahaikideek ez dute parte hartuko prozeduran eta izendatu dituen aginteari hala jakinaraziko dio, eta interesdunek haien errekusazioa eskatu ahal izango dute.\nAipatutako Epaimahai Kalifikatzailean parte hartzen duenak, legez aurreikusitako ordainsaria izango du.\n3.– Hautaketa-prozedura osatzen duten proben eta merezimenduen garapena eta ebaluazioa Epaimahai Kalifikatzaileari dagozkio, autonomia osoz jokatuz. Epaimahai hori prozeduraren objektibotasunez arduratuko da, eta deialdiaren oinarriak betetzen direla bermatuko du.\n4.– Epaimahaiak aholkulari edo adituak hartu ahal izango ditu bere lanetarako, nahiz hautaketa proba guztietarako, nahiz baterako. Aipatutakoek euren espezialitateen barruan, aholkuak eta laguntza teknikoa emango dituzte.\n5.– Hautaketa-sistema garatzeko, beharrezko diren neurriak hartu ahal izango ditu Epaimahaiak deialdi honetan finkatuta ez dauden guztietan, eta gainera, deialdiko oinarriak interpretatzeak eta aplikatzeak eta beren lanetarako jardunak sortu ahal dituzten arazo guztiei ebazpena emateko ahalmena izango du.\n6.– Epaimahaiak ezin izango du deklaratu honako hau: onartutako izangaien kopuruak deialdiaren gai izango diren lanpostuen zenbatekoa gainditzen duela, alegia. Muga horretatik kanpo leudekeen proposamenak erabat legez kanpo egongo lirateke.\n7.– Epaimahai Kalifikatzailearen erabakiak hemeretzigarren oinarrian aurreikusitakoarekin bat etorriz argitaratuko dira.\n8.– Epaimahai Kalifikatzaileari zuzendutako idazkiak honako posta elektroniko honetara bidali beharko dira:\nEpaimahaiak bide hori erabiliz erantzungo die idatziei.\n1.– Hautaketa-prozesua, oposizio-lehiaketa bitartez egingo da. Oposizio- eta lehiaketa-prozedurek zehaztuko dute izangaien gaitasuna eta hauen arteko lehentasuna.\n2.– Lehiaketa-aldia ez da baztertzailea izango, eta horretan lortutako puntuak ez dira kontutan hartuko oposizio-ariketa gainditutzat emateko, ezta ariketotan lortutako emaitzak aldatzeko ere.\nOposizioa proba hauek osatuko dute:\n1.– Lehenengo proba, nahitaezkoa eta baztertzailea: jakintza proba bat izango da, eta test erako galdetegia idatziz erantzun beharko da.\nTest erako galdetegiko galdera bakoitzean, lau erantzun aukera izango dira. Lau aukera horietatik bat bakarrik izango da erantzun zuzena.\nProba honetan, 0 puntutik 100era emango dira, eta kanpoan geratuko dira gutxienez 50,00 puntu lortzen ez dutenak.\nHautaketa-sistemaren hurrenkera onari begira, Epaimahai Kalifikatzaileak, eskatu beharreko gutxiengo maila kontuan izanik, proba honetan erakutsitako ezagutza-maila eta hautagaien identitatea jakin baino lehen, proba gainditzeko beharrezko gutxieneko puntuazioa non ezarri erabaki ahal izango du, eta erabaki hori argitaratuko du. Horrelakoan, proba honetako puntuazioa lortzeko, aurreko paragrafoan xedatutakoarekin bat etorriz, Epaimahai Kalifikatzaileak formula hau aplikatuko du:\nAPgeh = Proban gehienez lor daitekeen azken puntuazioa (Deialdiaren oinarrien arabera, proban lor daitekeen puntuazio gehiena: 90,00 puntu).\nPZ= Zuzenak – (Hutsegiteak x 0,333).\nPZgeh = Probaren gehieneko puntuazio zuzena (Proban gehienez lor daitekeen puntuazioa zuzena = Azterketa baten erantzun zuzenen kopurua, erantzun guztiak zuzen emanda).\n2.– Bigarren proba, nahitaezkoa eta baztertzailea, proba psikoteknikoa. 0tik 80ra bitartean baloratuko da. Bigarren proba honetan bi ariketa izango dira, biak nahitaezkoak eta baztertzaileak:\na) Ertzaintzaren Ikuskapen Eskalako ofizialondoko kategoriako polizia-eginkizunak betetzeko izangaien gaitasunak ebaluatzeko proba. Besteak beste, aldagarri hauek datziz erantzutean datza: hitzezko gaitasunari buruzko ariketa, arrazoitze-ariketa eta espazioari buruzko gaitasunak.\nErantzun zuzen bakoitza puntu bat izango da, eta gaizki emandako erantzun bakoitza erantzun zuzen bakoitzari emandako baliotik % 0,333rekin zigortuko da. Erantzun gabeko galderak ez dira zigortuko.\nProba hori 0tik 40ra bitartean baloratuko da eta gutxienez 20 puntu lortzen ez dutenak automatikoki bazter geratuko dira.\nHautaketa-sistemaren hurrenkera onari begira, Epaimahai Kalifikatzaileak, eskatu beharreko gutxiengo maila kontuan izanik, proba honetan erakutsitako ezagutza-maila eta hautagaien identitatea jakin baino lehen, ariketa bakoitza gainditzeko beharrezko gutxieneko puntuazioa non ezarri erabaki ahal izango du, eta erabaki hori argitaratuko du. Horrelakoan, ariketa bakoitzeko puntuazioa lortzeko, aurreko paragrafoan xedatutakoarekin bat etorriz, Epaimahai Kalifikatzaileak ondorengo formula aplikatuko du:\nAPgeh = Ariketan gehienez lor daitekeen azken puntuazioa (Deialdiaren oinarrien arabera, ariketan lor daitekeen gehieneko puntuazioa: 40 puntu).\nb) Lanarekin zerikusia duten jarrerak neurtzeko nortasun-testa. Ariketa 0tik 40 puntura bitartean baloratuko da, eta gutxienez 20 puntu ateratzen ez dituztenak automatikoki baztertuta geratuko dira.\nAriketa horrek deitutako lanpostuaren lanbide-profila hartuko dute kontuan.\n3.– Gaitasun fisikoaren proba, borondatezkoa eta ez baztertzailea, gaitasun fisikoaren proba. Proba hau 0tik 20 puntura bitartean baloratuko da.\nGaitasun fisikoaren proban, honakoak izango dira:\na) Aulkiko Press-a.\nb) Course Navette.\nGaitasun fisikoaren proba hau osatuko duten ariketak ebazpen honetako II. eranskinean agertzen den bezala burutuko eta konputatuko dira.\nAriketa bakoitza 2,00 puntutik 10,00era bitartean baloratuko da.\nGaitasun fisikoaren proban ariketa bakoitzean gutxienez 2 puntu atera beharko dira. Proban, 0,0 puntu emango zaie gutxieneko puntuazioa lortzen ez duten izangaiei.\n3.1.– Aipatutako probako ariketak egiteko kontuan hartuko den adina, pertsonek eskaerak aurkezteko izango duten azken eguna izango da.\n3.2.– Ariketa fisikoak parte hartzen dutenen erantzukizunaren mende egingo dira. Ariketa horietara aurkezteko arropa egokia beharko dute.\nZortzigarrena.– Oposizioko proben garapena.\n1.– Deialdia Euskal Herriko Agintaritzaren Aldizkarian argitaratzen denetik bi hilabete igaro arte ezingo dira hasi probak.\n2.– Lehenengo azterketa noiz, zer ordutan eta non egingo den gutxienez zazpi egun natural lehenago iragarriko da, hemeretzigarren oinarrian aurreikusitakoarekin bat. Gainerako argitaratze-iragarkiak ere, hemeretzigarren oinarrian aurreikusitakoaren arabera argitaratuko dira, gutxienez 72 ordu lehenago.\n3.– Epaimahai Kalifikatzaileak ezarritakoa ez bezala egin ahal izango ditu probak edo oposizioa osatzen duten ariketak; hau da, beste ordena batean eta egun berean proba bat baino gehiago egin edo ez. Azken honetan, ariketa edo proba desberdinen emaitzak deialdiaren oinarrietan agertzen diren ordenan argitaratuko dira. Emaitzak agertuko dira aurreko proba gainditu duten neurrian, zazpigarren oinarrian agertzen den ordenari jarraituz.\n4.– Epaimahaiak nahitaezko probak edo ariketak egiteko finkatutako tokian, datan eta orduan agertzen ez diren izangaiak hautaketa-prozesutik baztertuta geldituko dira behin betiko, baztertzearen arrazoia ezinbestekoa izan arren. Arau bera aplikatuko zaie nahitaezko edozein probatara berandu bertaratzen diren izangaiei.\nNahitaezko probetako batek ariketa bat baino gehiago izanez gero, eta horietako batera agertu ezean edo berandu iritsiz gero, ez bertaratutzat joko da.\nAurreko bi paragrafoetan aurreikusitakoaren salbuespen gisa, hautaketa-proben garapenean, aukera- eta tratu-berdintasuna bermatzeko, Epaimahai Kalifikatzaileak probak egiteko datak edo tokiak moldatu ahal izango ditu haurdun dauden emakumeen, erditzeko dauden emakumeen, eta erditu aurretiko eta ondorengo aldian dauden emakumeen kasuan; baldin eta inguruabar horien berri ematen bazaio Epaimahai Kalifikatzaileari proba edo ariketa egin baino lehenago, eta epaimahaikideek medikuaren ziurtagiriaren berri badute.\n5.– Oposiziogileek identitatearen egiaztatze-agiriak eraman beharko dituzte proba guztietara; Epaimahai Kalifikatzaileak noiznahi eska diezaieke erakusteko.\n6.– Proba bakoitza bukatu ondoren, Epaimahai Kalifikatzailearen erabakiz proba hori gainditu duten eta kanpoan geratu diren izangaien zerrenda argitaratuko da hemeretzigarren oinarrian aurreikusitakoarekin bat, eta lortutako emaitzak azalduko dira bertan.\n1.– Lehiaketa-fase horren kalifikazioa oposizio-fasea gainditu dutenei baino ez zaie aplikatuko.\n2.– Merezimenduak baloratzeko eskabideak aurkezteko epea amaiera hartuko da erreferentziatzat.\n3.– Euskal Herriko Poliziaren Hautespen eta Prestakuntza Araudia onesten duen uztailaren 19ko 315/1994 Dekretuaren 13.3 artikuluan ezarritakoarekin bat etorriz, ez dira merezimendutzat hartuko deialdian parte hartzeko eskatutako betekizunak eta baldintzak.\n4.– Oposizio-fasean gainditutako pertsonen behin betiko zerrendaren argitalpenarekin batera, 10 egun naturaleko epea jarriko da izangaiak lehiaketa-fasean baloratzeko modukoak irizten zaizkion eta Segurtasun sailean egiaztatu gabe dauden merezimenduak alegatzeko eta aurkezteko. Gainditutakoek Polizia eta Larrialdietako Euskal Akademian aurkeztu beharko dituzte, epe horren barruan, Segurtasun Sailean aldez aurretik aurkeztu gabe dituen merezimenduen jatorrizko agiriak edo kopia konpultsatuak; baita ere, hala dagokionean, euskararen ezagutza egiaztatzeko agiria.\n5.– Lehiaketa-fasea merezimenduen balorazioan datza. Guztira, 50 puntu lortu ahal izango dira, ondorengo baremazioaren arabera:\n5.1.– Lanbide-historiala gehienez 20 punturekin baloratuko da, Ertzaintzaren lanpostuetako eginkizunak eta polizia lanagatiko adierazpenak kontsideratuko dira.\n5.1.1.– Euskal Herriko Polizia Kidegoetako funtzionarioen lanpostuak betetzeko erregelamendua onesten duen 388/1998 Dekretuaren II., III., eta IV. kapituluetan aurreikusitakoa betetzeko edozein modutan lortutako lanpostuetako eginkizunak edo lan-eginkizunak baloratuko dira.\nLanpostu bakoitza Ertzaintzako lanpostu zerrendan adierazitako lanpostuaren kodearekin identifikatuko da eta ez dira kontsideratuko lanpostu desberdin lanpostu kode bereko dotazio desberdinak.\nAtal hau gehienez 10 punturekin baloratuko da, ondorengo baremo partziala erabiliz, deialdi honetan parte hartzeko eskabideak aurkezteko epe-muga baino arinagoko 10 urteak, Ertzaintzan lan egindako hilabete osoa (unitatea baino gutxiagoko zatiak baztertuz) kontsideratuko da Ertzaintzako lanpostuetako egonalditzat eta, horrela baloratuko dira:\nOfizialondoko edo goragoko kategoriako lanpostuetako egonaldiak: 0,25 puntu.\nAgente kategoriako lanpostuetako egonaldiak: 0,10 puntu.\n5.1.2.– Polizia lanagatiko adierazpenak gehienez 10 puntu baloratuko dira Ertzaintzako zerbitzu-egintzaren deklarazioa eta kondekorazioen eta ohorezko sarien erregimena arautzeko den urriaren 16ko 202/2012 Dekretuan araututako adierazpenak ematea ondorengo baremoarekin bat etorriz baloratuko da:\na) Polizia-lanarengatiko bereizgarri gorridun domina: 10 puntu.\nb) Polizia-lanarengatiko bereizgarri berdedun domina: 7 puntu.\nc) Polizia-lanarengatiko bereizgarri zuridun domina: 5 puntu.\nd) Polizia-zerbitzuarengatiko gorridun diploma: 2 puntu.\ne) Polizia-zerbitzuarengatiko zuridun diploma: puntu 1.\n5.2.– Ikasketak, gaikuntza eta trebakuntza profesionaleko jarduerak gehienez 15 punturekin baloratuko dira. Atal honetan sartzen dira espezializazio ikastaroen, titulazio ofizialen eta diploma ofizialen balorazioak.\n5.2.1.– Egindako espezializazio ikastaroak.\nPolizia eta Larrialdietako Euskal Akademiak onartutako edo egindako espezializazio ikastaro bakoitza, eta Erakundean dauden datuen arabera, 5 puntu emango dira eta, edozein kasutan ere, atal hau ez da baloratuko 10 puntutik gora.\nAtal honetan agertzen diren espezializazio ikastaroen katalogoa ondorengoa da:\na) Ikerketa Kriminaleko ikastaroa (edozein izenetako) eta/edo argiketei buruzko ikastaroa.\nb) Trafikoari buruzko ikastaroa edota Trafiko eta Bide Segurtasuneko ikastaroa.\nc) Txakur-gidarien ikastaroa.\nd) Eskolta gaikuntzako ikastaroa.\ne) Esku Hartzeko gaikuntzako ikastaroa.\nf) Brigada Mugikorreko ikastaroa.\ng) Helikopteroetako pilotuen ikastaroa.\nh) LIEUko gaikuntzako ikastaroa.\nAtal hau baloratzeko, Trafikoko Espezializazio ikastaroa eta Trafiko eta Bide Segurtasuneko Espezializazio ikastaroa egitea eta gaindituta izanak, ikastaro bakartzat emango dira eta 5 punturekin baloratuko da.\nEra berean, argiketei buruzko ikastaroa eta, gainera, Ikerketa Kriminaleko espezializazio ikastaroa egitea eta gaindituta izateak, ikastaro bakartzat emango dira eta 5 punturekin baloratuko da.\n5.2.2.– Lortutako titulu eta diploma ofizialak, Hezkuntza, Kultura eta Kirol Ministerioak onartutakoak, gehienez 15 punturekin baloratuko dira ondorengo baremoaren arabera:\na) Administrazioan sartzeko betekizun bezala, A taldeko A1 azpitaldean sartzeko beharrezko titulazio bakoitza 10 punturekin baloratuko da.\nb) Administrazioan sartzeko betekizun bezala, A taldeko A2 azpitaldean sartzeko beharrezko titulazio bakoitza 8 punturekin baloratuko da.\nSartzeko betekizun bezala eskatzen diren adierazitako maila bereko edo gutxiagokoi ikasketen titulazioak ez dira baloratuko.\nAntzinatasunaren merezimendua Giza Baliabideen Zuzendaritzan dauden datuekin baloratuko da eta Ertzaintzaren oinarrizko Eskalako agente lehena kategorian lan egindako antzinatasuneko urte oso bat 0,50 baloratuko da (urte osoa ez denetan baztertuak izanik). Puntuazioa gehienez 5,00 puntukoa izango da.\nEuskal Herriko Poliziaren Hautaketa eta Prestakuntza Araudia onesten duen uztailaren 19ko 315/1994 Dekretuaren 13.3 artikuluan ezarritakoarekin bat etorriz, ez dira merezimendu gisa onartuko deialdian parte hartzeko eskatutako baldintza eta betebeharrak.\nHamargarrena.– Euskararen ezagutza-maila.\n1.– Euskararen ezagutza-maila merezimendu gisa baloratuko da.\n2.– Ertzaintzaren 1. hizkuntza-eskakizuna egiaztatuta dutenei edo onartu zaienei 25 puntu emango zaizkie. Eskabideak aurkezteko epe-muga hartuko da erreferentziatzat.\n3.– Hautaketa-prozesuan ez da inolako probarik egingo euskararen ezagupen-maila egiaztatzeko.\n4.– Egiaztapenen ziurtatzea eta balorazioa Epaimahai Kalifikatzaileak egingo du ofizioz.\n1.– Oposizioko azken kalifikazioa, ariketa edo proba desberdinetan lortutako puntuaketen batuketa izango da, euskararen ezagutza merezimendu gisa ebaluatzetik gehitzen dena, guzti horrek zehaztuko duelarik izangaien lehentasun-hurrenkera.\n2.– Sailkapen hurrenkeran puntu berdinketarik izango balitz, ondorengo probetan emaitzarik onena lortutakoaren alde egingo litzateke eta hurrenkera honetan:\na) 4/2005 Legea, otsailaren 18koa, emakumeen eta gizonen berdintasunekoa.\nb) Ezagupen teorikoen proban lortutako puntuazio onena (oposizioko lehen proba).\n3.– Hautaketa-sistema osatzen duten proben eta merezimenduen kalifikazioa amaitzen denean, bosgarren oinarrian aurreikusitako Epaimahai Kalifikatzaileak, honako hauek onartu eta argitaratuko ditu, hemeretzigarren oinarrian aurreikusitakoarekin bat etorriz:\na) Oposizio-lehiaketa gainditu duten izangaien zerrenda. Puntu gehien lortu dituenetik gutxien lortu dituenera antolatuta egongo da.\nb) Hautatutako pertsonen zerrenda, hautaketa-prozedura gainditu dutenak, sailkapen hurrenkera eta deitutako plaza kopuruan tokia dutenak kontuan izanik.\n4.– Aldi berean, Epaimahai Kalifikatzaileak Polizia eta Larrialdietako Euskal Akademiako zuzendariari igorriko dizkio aurreko atalean aipatutako zerrendak eta hautaketa-prozesuko informazioa, emakumeei eta gizonezkoei buruzko datuak banatuta:\n– Eskaeren kopurua, guztira.\n– Prozesuan parte hartzaileen kopurua, guztira.\n– Proba eta/edo ariketa bakoitza gainditu duten pertsonen kopurua, guztira.\nHamabigarrena.– Betekizunak egiaztatzea eta Ertzaintzako Ikuskapen Eskalako praktiketako ofizialondokoen izendapena.\n1.– Bigarren oinarriko 4. zenbakian ezarritako araudiarekin bat datorren deialdian parte hartzeko eskatutako baldintzak betetzen dituztela egiaztatzen duten hautatutako pertsonak Ertzaintzako Ikuskapen Eskalako praktiketako ofizialondoko izendatuko ditu Polizia eta Larrialdietako Euskal Akademiako zuzendariak ebazpen baten bitartez. Ebazpen hori hemeretzigarren oinarrian aurreikusitakoaren arabera argitaratuko da, ikastaroaren prestakuntza-aldiaren hasiera egunarekin batera.\n2.– Betekizunen bat ez betetzeagatik errenuntziak edo baztertzeak gertatuko balira, Polizia eta Larrialdietako Euskal Akademiako zuzendariak hautaketa-prozesutik bazter utziko ditu edo ordezkatu egingo ditu, deitutako plazen kopuruan sartzen direnak eta eskatutako betekizunak egiaztatzen dituztenak kontuan izanik eta ezarritako sailkapen hurrenkera jarraituz.\nHamahirugarrena.– Ikastaroaren prestakuntza-aldia.\n1.– Ikastaroaren prestakuntza-aldian sartzeko eskubidea izango duten Ertzaintzako Ikuskapen Eskalako praktiketako ofizialondokoen ikastaroa emateko txanda desberdinetan banatu ahal izango dira. Txanda desberdinetarako izendapena Polizia eta Larrialdietako Euskal Akademiako zuzendariak egingo du, eta horretan zuzentasunez jarraituko da 11.3.a) oinarrian ezarritako lehentasun hurrenkera eta hamabigarren oinarriaren lehen idatzi-zatian adierazitako ebazpena argitaratu baino lehen, betiere, eragindako pertsonek alegatu badute Lan bizitza eta Familiako bizitzaren arteko adiskidetze Legearen aplikaziotik sortutako inguruabarrak kontuan hartuz.\n2.– Interesdunei ikastarora etortzeko jakinarazpena, Giza Baliabideetako Zuzendaritzaren bidez, Polizia eta Larrialdietako Euskal Akademiako zuzendariak berak egingo die.\n3.– Prestakuntza-aldia ikasketa planaren araberakoa izango da.\n4.– Prestakuntza-aldia Polizia eta Larrialdietako Euskal Akademian egingo da edo Akademiako zuzendariak erabakitzen dituen egoitzetan.\n5.– Prestakuntza-aldiaren azken kalifikazioa hemeretzigarren oinarrian aurreikusitakoaren arabera argitaratuko da.\n6.– Polizia eta Larrialdietako Euskal Akademiako zuzendariak bazter utziko ditu prestakuntza-aldia gainditzen ez dutenak.\n7.– Prestakuntza-aldiaren edozein momentutan ikusiko balitz ikasleak prestakuntza-aldia ezin izango lukeela gainditu Polizia eta Larrialdietako Euskal Akademiako zuzendariak bazter utzi ahal izango du prozesutik, betiere, interesdunari entzun ondoren.\n1.– Ikastaroaren prestakuntza-aldia gainditu duten pertsonek egingo dute praktika-aldia, eta egingo deneko lekuek honako ezaugarriak dituzten zentro edo bulegoak izango dira: euren jarduera arloak direla-eta, kategoria profesional honi dagokion Ertzaintzaren Ikuskapen Eskalako praktiketako ofizialondokoen prestakuntza integrala emateko ere egokienak direnak.\n2.– Praktika-aldia hasi baino lehen, Polizia eta Larrialdietako Euskal Akademiako zuzendariak praktika-aldiaren iraupena, balorazio sistemak eta prozedurak eta praktika-aldiaren gainditzea ezartzen ditueneko eta praktiketarako destinoak ematen ditueneko Ebazpena emango du. Aipatutakoa hemeretzigarren oinarrian aurreikusitakoaren arabera argitaratuko da.\n3.– Praktika-aldian zehar, eraginkortasun profesionala ebaluatuko da, Ertzaintzaren Ikuskapen Eskalako ofizialondokoen kategoriari dagozkion funtzioak betetzearekin lotuta dagoena. Ebaluazio horrek praktika-aldiak irauten duen ezarritako epean zehar betetako egintzak neurtuko ditu.\n4.– Praktika-aldiaren kalifikazioak hemeretzigarren oinarrian aurreikusitakoaren arabera argitaratuko dira.\n5.– Polizia eta Larrialdietako Euskal Akademiako zuzendariak praktika-aldia gainditu ez dutenak hautaketa-prozeduratik bazter utziko ditu.\nHamabosgarrena.– Praktiketako ofizialondokoen araubide juridikoa.\n1.– Polizia eta Larrialdietako Euskal Akademiako Barne Erregimenaren Araudian ezarritako diziplinazko erregimenaren arauak begiratu beharko dituzte praktiketako ofizialondokoek eta gertatutakoaren inguruan irakaskuntza arloko diziplinazko Polizia kidegoen Diziplinazko Erregimena izango da aplikagarri. Praktiketako funtzionario direnez gero, Euskal Herriko Poliziari buruzko uztailaren 17ko 4/1992 Legearen 54.2 artikuluan zehazturiko lansariak jasoko dituzte.\n2.– Praktiketako ofizialondokoei lizentzia bat emango zaie, agente kategoriarekin lanean diren lanpostuari dagokionez. Aipatu lizentzia ordaindua izango da, salbu eta 4/1992 Legearen 54.2 artikuluan aurreikusitako lansariak jasotzearen alde badaude.\n3.– Praktiketako ofizialondokoak, hala egongo dira, harik eta karrerako funtzionario izendatu arte edo hautaketa-prozesutik bazter utzi arte, bada hala ezartzen baitu Euskal Herriko Poliziari buruzko Legearen 54. artikuluan praktika-aldiaren bukaerak ez du berekin ekarriko bere kategorian lehen betetako destinora bueltatuko denik.\n4.– Prestakuntza ikastaroa eta praktika-aldia, bakoitza bere aldetik, derrigorrezkoak eta baztertzekoak dira, eta eurotara ez bertaratzeak ondorio hauek izango ditu izangaientzako: hautaketa-prozesutik berehalakoan bazter uztea, eta Ertzaintzaren Ikuskapen Eskalako ofizialondokoen kategorian sartzeko lituzkeen eskubide guztiak galtzea. Polizia eta Larrialdietako Euskal Akademiako zuzendariak egingo du bazter uzteko den deklarazioa.\nAurreko lerroaldean xedatutakoa kontutan izanda ere, gaindiezinezko kausaren bat dela-eta, pertsona batzuk ez badira agertzen ikastarora edo praktika-aldira edo ez badituzte burutzen, hauek egin daitezen hurrengoren batean egin ditzakete izangaiok: baldin eta aurrekoa ezinezko egiten zituzten zirkunstantziak desagertuz gero, eta interesdunaren aldez aurretiko eskaririk bada. Baztertzearen adierazpena Polizia eta Larrialdietako Euskal Akademiako zuzendariak egingo du, berak hartuko baitu bidezko erabakia.\nHamaseigarrena.– Hautaketa-prozeduraren behin betiko sailkapena eta karrerako funtzionarioen izendapena.\n1.– Hautaketa-prozedurako sailkapen ordenaren eraketa honela egingo da: oposizio-lehiaketan, praktika-aldiaren eta ikastaroaren prestakuntza-aldian lortutako kalifikazioen batuketa eginez.\n2.– Praktika-aldiaren azken txanda amaituta hurrengo bi hilabeteen barruan, Polizia eta Larrialdietako Euskal Akademiako zuzendariaren proposamenez, hautaketa-prozedura gainditu duten pertsonak karrerako funtzionario izendatuko ditu Segurtasun eta Zerbitzuen sailburuordeak eta hau hemeretzigarren oinarrian aurreikusitakoarekin arabera argitaratuko da.\nIzendapena Ertzaintzaren Ikuskapen Eskalako ofizialondokoen moduan izango da.\n3.– Izendatutako pertsonek izendapena argitaratu eta hurrengo egunetik hasita 10 eguneko epean joan beharko dute lanpostura. Horrela egin ezean, salbu eta gaindiezinezko kausaren bat badago, egin dituzten jarduera guztiak baliogabeturik geratuko dira eta karrerako funtzionario izateko dituzten eskubide guztiak galduko dituzte.\nHamazazpigarrena.– Hutsegite larri edo oso larriengatik zigorrak ezartzea.\nErtzaintzaren Ikuskapen Eskalako ofizialondokoen kategoriarako pertsonek lehendik diziplina-espedientez irekita dutenen edo geroztik irekitzen bazaie, hautaketa-prozesuan onartzearena, beronetan jarraitzearena eta Ertzaintzaren Ikuskapen Eskalako ofizialondokoen kategoriako egitearena ondoko honek baldintzatuko du: aipatu espedienteetan hutsegite larri edo oso larriengatik zigorren bat ezartzea.\nHemezortzigarrena.– Pertsonen identifikazioa hautaketa-prozeduran.\nHautaketa-prozedura honetan parte hartuko duten pertsonak, prozeduran (hautaketa-prozesua, ikastaroaren prestakuntza-aldia eta praktika-aldia), eskaerako identifikaziorako lanbide zenbakiaren bitartez identifikatuko dira. Halaber, identifikaziorako lanbide zenbaki hori erabiliko da Ertzaintzaren Ikuskapen Eskalako ofizialondokoen izendapenerako.\nHala adierazten den kasuetan izan ezik, argitalpenak Polizia eta Larrialdietako Euskal Akademiako Iragarki-oholean egingo dira, korporazioko intranetean –Gurenet– kontsultatu ahal izango direnaren kaltetan izan gabe. Polizia eta Larrialdietako Euskal Akademiako Iragarki-oholeko argitalpen datak mugatzaileak izango dira epe-konputuetarako.\nEra berean, horretatik sortu daitezkeen egintza administratibo guztiak modu eta izaera horretan argitaratuko dira.\nIzangaien aldetik barneko edozein hautaketa-prozesutako deialdietara aurkeztea borondatezkoa denez gero, izangaiek ez dute inolako eskubiderik izango hautaketa aldian, ikastaroaren prestakuntza-aldian eta praktika-aldian sor daitezkeen bidaia gastuen edo beste batzuen gainean, eta, beraz, administrazioak ez du gastuok ordaintzeko obligaziorik.\nAdministrazio Publikoen Administrazio Prozedura Erkidearen urriaren 1eko 39/2005 Legearen 123 eta 124 artikuluetan ezarritakoarekin bat etorriz, ebazpen honen kontra –zeinak bide administratiboari amaiera ematen baitio–, interesdunek aukerako berraztertzeko errekurtsoa aurkeztu ahal izango diote Polizia eta Larrialdietako Euskal Akademiako Zuzendaritzari, Euskal Herriko Agintaritza Aldizkarian argitaratuta agertu eta hurrengo egunetik kontatzen hasita hilabeteko epean edo administrazioarekiko auzietako orden jurisdikzionalaren aurrean zuzen-zuzenean aurkatu ahal izango dute.\nAukerako berraztertzeko errekurtsoa azalduz gero, ezin izango da jo bide jurisdikzionalera hori espresuki erabaki arte, edo presuntziozko gaitzespena gertatu arte administrazioaren isiltasuna dela-eta.\nInteresdunak bide jurisdikzionala aukeratuz gero, administrazioarekiko auzi-errekurtsoa jarri beharko du Administrazioarekiko Auzien Jurisdikzioa arautzen duen uztailaren 13ko 29/1998 Legearen 14. artikuluan xedatutakoarekin bat etorriz, eskumena duen Administrazioarekiko Auzietako Epaitegiari zuzenduta, Euskal Herriko Agintaritza Aldizkarian argitaratu eta biharamunetik kontatzen hasita bi hilabeteko epearen barruan.\nDeialdi honetan, epaitegien jardunean eta Polizia eta Larrialdietako Euskal Akademiaren jardunean eman daitezen egintza-administratiboei aurka egiteko, doakienek Administrazio Publikoen administrazio prozedura erkidearen araubidean ezarritako kasu eta erak erabili behar izango dituzte.\nArkauti, 2016ko abenduaren 15a.\nIKUSKAPEN ESKALAKO OFIZIALONDOKOA\n1.– Delituak: Zigor Kodea, 10. artikulutik 18ra.\n2.– Erantzukizun kriminaletik salbuesten duten kausak: Zigor Kodea, 19.artikulutik 20ra.\n3.– Erantzukizun kriminaletik arintzen duten inguruabarrak: Zigor Kodea, 21. artikulua.\n4.– Erantzukizun kriminaletik astuntzen duten inguruabarrak: Zigor Kodea, 22. artikulua.\n5.– Senidetasun inguruabar mistoa. Zigor Kodea, 23. artikulua.\n6.– Delituei dagokienez, erantzukizun kriminala duten pertsonak. Zigor Kodea, 27. artikulutik 30era.\n7.– Giza hilketa eta giza hilketaren formak. Zigor Kodea, 138. artikulutik 143ra.\n8.– Lesioak. Zigor Kodea, 147. artikulutik 156ra.\n9.– Askatasunaren aurkako delituak. Zigor Kodea, 163. artikulutik 172ra.\n10.– Sorospen-eginbeharra ez betetzea. Zigor Kodea, 195 eta 196 artikuluak.\n11.– Bizitza pribatuaren, norberaren irudirako eskubidearen eta egoitzaren bortxaezintasunaren aurkako delituak. Zigor Kodea, 197. artikulutik 204ra.\n12.– Ohorearen aurkako delituak. Zigor Kodea, 205. artikulutik 216ra.\n13.– Epaileen eta Epaitegien lurralde eskumena. Prozedura Kriminalaren Legea, 15 eta 15 bis artikuluak.\n14.– Leku itxietan sarrerak eta araketak. Prozedura Kriminalaren Legea, 545. artikulutik 574ra.\n15.– Jurisdikzio-organoen eskumen emateak ordena penalean. Botere Judiziala, 6/1985 Lege Organikoa. 57, 65, 73.3, 82.1, 87 ter 1 eta 89 bis.\n4/2005 LEGEA, OTSAILAREN 8KOA, EMAKUMEEN ETA GIZONEN BERDINTASUNERAKOA:\n16.– Atariko titulua.\n17.– I. titulua: Eskumenak, eginkizunak, antolaketa eta finantzaketa.\n18.– II. titulua: Euskal Herri Administrazioen eta aginteen jarduketan genero ikuspegia integratzeko neurriak.\n19.– III. titulua: Zenbait esku-hartze arlotan berdintasuna sustatzeko neurriak.\nDefinizioa Helburuak. Printzipio kriminalistikoak. Landa kriminalistika. Laborategiko kriminalistika. Zantzuak eta arrastoak. Ezaugarriak eta motak. Polizia zientifikoa. Adituen txostena. Aditua.\n21.– BEGIZKO IKUSKAPENA:\nBegizko ikuskapen tekniko-poliziala. Metodologia. Akta. Ustezko begizko ikuskapen tekniko-polizialak.\nIdentifikazio administratiboa. Identifikazio pertsonala. Identifikazio biometrikoa. Irudi forentsea. Fotorrobota.\nDefinizioa. Lortzeko emaitzak. Identitate eta bidaien dokumentuetan segurtasunezko neurrien oinarrizko egiaztatzea. Dokumentuak Gureneten. Europar Batasunaren dokumentuei buruzko on line kontsulten gomendioak. Euro diru-papera.\nBalistika forentsea. Su-armak. Arma zuriak. Armei buruzko arauak.\n25.– OINETAKO ETA PNEUMATIKOEN HATZAK:\nOinetakoen hatzak. Pneumatikoen hatzak.\n26.– HAINBAT ARRASTO:\nHaustura mekanikoak beiretan. Metalaren gaineko aldaketa. Ibilgailuen identifikazioa eta zenbaki ezabatuen berreskuratzea. Arrastoak osatzea. Korapiloak eta lokarriak. Tresnen markak. Matrikula plaken identifikazioa.\n27.– GENETIKA FORENTSEA:\nZelula. DNA. Kriminalistika eta legezkotasuna.\n28.– ARRASTO BIOLOGIKOAK:\nPrekauzioak. Odola. Ilea. Giza-hazia. Beste zelula hondar batzuk.\n29.– ANTROPOLOGIA FORENTSEA:\nLan sistema desagertutako pertsonen aurrean.\n30.– ARRASTO KIMIKOAK:\n31.– TEKNOLOGIA BERRIEN ANALISIA:\nDelitu eta teknologia berriak Zigor Kodean. Arrasto digitala.\n32.– Eusko Jaurlaritzaren kudeaketa publiko aurreratuaren eredua.\nEBAZPENA, 2019ko apirilaren 9koa, Segurtasun Saileko Administrazio eta Zerbitzuen sailburuordearena, zeinaren bidez iragartzen baita zein egunetan jarri den Polizia eta Larrialdietako Euskal Akademiako iragarki-oholean 2019ko apirilaren 9ko Ebazpena, Ertzaintzako…\nHUTSEN ZUZENKETA, honako ebazpen honena: Ebazpena, 2016ko abenduaren 15ekoa, Polizia eta Larrialdietako Euskal Akademiako zuzendari nagusiarena, Ertzaintzaren Ikuskapen Eskalako ofizialondo kategorian sartzeko hautaketa-prozedurarako deia egiten duena.


X. DIES OIASSONIS : Zazpi aldizkaria\nUzt, 2019 Irun, Dies Oiassonis, festival romano\nErromatar jaialdiak, Irungo udako plater nagusiak, baieztatu ditu hamargarren edizioko egunak: uztailaren 11tik 14ra. Programaren barruan, Oiasso Museoaren inguruan egingo diren birsortzeak, erromatar zirkua eta tailerrez eta pintxoaren ibilbideaz osatutako atal gastronomiko sendo bat.\nHirugarren urtez San Juan plazan instalatuko den erromatar zirkoa izango da erakargarritasun handienetako bat, eta jaialdiaren edizio honetan ikuskizun berriak eskainiko dira bertan. Bigen lasterketak eta gladiadoreak izango dira, eta jaialdiaren aurtengo edizioan ikuskizun gehiago eta desberdinagoak izango dira. Iaz dagoeneko izan zen jarduera nabarmenduena, eta jende asko izan zen bertan; beraz, formula errepikatu nahi da, baina emankizunak aldatuz eta erakargarriagoa eginez. Funtzioen ordutegia hau izango da: ostiralean: 22:00etan; larunbatean: 18:00etan eta 22:00etan, eta igandean 13:00ean eta 18:00etan. Sarrerak salgai egongo dira Turismo Bulegoan, asteazkenetik aurrera (hilak 10). Plaza libreak geratzen badira, erromatar zirkoan ere erosi ahalko dira ikuskizuna hasi eta minutu batzuk lehenago. Prezioak: 4 euro pertsona bakoitzeko eguneko saioetan) eta euro, gaueko saioetan.\nJardueren programan antzezpen historikoen bloke garrantzitsu bat sartuko da Oiasso Museoaren inguruan. Edizio honek publiko orokorrak ezagutzen ez duen ezezagun handienetako bat ezagutzeko aukera emango digu, alegia Behe Inperioko soldadua, gutxitan antzezten dena. Cohors Prima Gallica Euskal Herriko antzezpen historikoetako taldeak lehen aldiz bisitatuko du Oiasso eta kanpaleku bat instalatuko da; modu horretan, era sinesgarrian erreplikatuko da Behe Inperioko legionarioek osatutako unitate bat. Larruzko denda erromatar bat instalatuko da, baita panoplia bat ere; bertan soldaduen arma pertsonalak ezarriko dira: baleztak, arkuak eta abar.\nBerritasunekin jarraituz, kanpalekuko antzezpen historikoak maniobra militarren antzezpenekin osatuko dira, baita bizitza zibilaren alderdi batzuekin ere. Adibidez, Kohortearen destakamentu bat ere izango da. Borrokarako formazioan egongo da eta xedea da soldadu motak azaltzea, borroka egiteko moduak eta eraso zein defentsako maniobra batzuen erakustaldiak izango dira; horiei esker, armada erromatarraren bilakaeraren gaineko nozio batzuk eduki ahal izango ditugu.\nArmamentuan izandako aldaketak ikusiko ditugu, baita janzkeran eta taktika militarretan ere; bigarren horietan bertaratzen direnek parte hartu ahal izango dute. Jardueraren xedea Cristo aurreko IV.-V. mendeetako soldaduaren ekipamendua erakustea da, janzteko duen modua, kaskoa, ezpata eta abar. Desberdinak dira aurreko garaietakoekin alderatuz, etsai berriei aurre egitean hartutako esperientziaren emaitza gisa. Lehen aldiz, familia patricio baten antzezpen historiko bat bizituko dugu jaialdian eta Jean Louis Taly artisau frantziarraren lana ikusteko aukera izango dugu. Erromatarren garaiko urregile baten tailerra erreplikatu du aztarnategi arkeologikoetan aurkitutako piezetan oinarritutako modeloekin.\nNavigium, hitzordurik garrantzitsuena\nApuleioren "Urrezko astoaren" testu klasikoari jarraituz, aurten ere antzeztuko da NAVIGIUM ISIDIS zeremonia historikoa. Isisi jainkosaren ohorezko zeremonia da eta itsasoa nabigaziorako irekitzen dela ospatzeko egiten zen erromatarren garaian.\nIrungo hainbat auzotako bizilagunek eta elkarteetako kideek parte hartuko dute (Santiago, Katea, San Juan, Nabartenea) eta Hondarribiko Mendeluko kideak ere bai. Haiei esker egin ahal da edizioz edizio zeremonia horren antzezpen historikoa. Hitzordua larunbatean (13an) izango da, 19:30etik aurrera.\nEdizio honetan eszena arteek protagonismo berezia izango dute. Dies Oiassonis ekimenak egileak eta pertsonaia klasikoak hainbat diziplina eta proposamenetatik hurbilduko dituzte, bai helduei bai familiei zuzenduta. Hasteko, ostiralean (hilak 12), 22:30ean Plautoren "Bikiak" antzerki obra antzeztuko da Verbo Producciones konpainiaren eskutik. Arrakasta handiz aurkeztu zen Meridako Antzerki Klasikoko Nazioarteko Jaialdian eta hainbat sari eskuratu zituen; horien artean, 2013an, publikoaren saria (Ceres Saria) eta urteko obra grekolatino onenaren saria eta Ilici Augusta "Elche" Antzerko Grekolatinoaren Lehiaketako aktorerik onenaren saria. "Bikiak" helduei zuzendutako komedia bat da.\nBigarren hitzordua txotxongilo erromatarren ikuskizun bikoitza izango da, familientzat dago pentsatuta, "Gladius eta Medulina" izenburukoa. Larunbatean (hilak 13) 13:00etan eta 17:00etan emango da museoaren plazako eszenatokian. Iaz estreinatu zen Tarraco Viva, Tarragonako Jaialdi Erromatarrean. Antzerki pieza honekin batera, ikerketa prozesuaren azalpen bat eta antzinako garaiko txotxongilo antzezpen bat izango dira. Eta berritasun gisa, hirugarren emanaldi bat izango da; kasu honetan, "Ezezagunok" hiriko antzerki taldearen eskutik. Igandean, 12:00etan La pax y otras lunas" obra aurkeztuko dute, Aristofanesen "Bakea" obraren bertsioa eginez.\nJarduera programa oso bat programatu da 'Saborea Irun Dastatu' plataformaren aldetik. Esperientzia gastronomikoak egingo dira hiriko hainbat establezimendutan. Pintxoaren ibilbide bat egingo da eta 24 taberna eta jatetxe izango dira parte-hartzaile, showcooking saio batez gain, Oiasso Museoko terrazetan afari gourmet klasikoa ere egingo da. Zehazki, ibilbidea hilaren 5ean hasiko da San Juan, Alde Zaharra, Zabaltza eta Pío XII eremuetan bat egin duten jatetxeekin. Igandera arte (hilak 14) garai erromatarraren produktuetan oinarritutako pintxo erromatar bat probatu ahal izango da.\nOhiko esperientzia gastronomikoak establezimendu hauetan egingo dira: Felix Manso Ibarla (asteartean, hilak 9, 19:00etan), Ola Sagardotegia (asteazkena, hilak 10, 19:00etan) Bidasoa Basque Brewery (osteguna, hilak 11, 19:00etan) eta Papperino (ostirala, hilak 12, 17:00etan). Izen-emateak: Turismo Bulegoan, uztailaren 5etik, plazak amaitu arte. Doan\nUztailaren 12an, 21:00etan izango da "gourmet" afaria. 8 plater (pintxo) bereziek osatuko dute Dastatzeko menua eta Ibarlako Danako, Manolo, Alzola eta Ogitxu jatetxeetako sukaldariek prestatuko dituzte. Gau-ekitaldian erromatar musikaz girotua izango da eta Patxi Pérez aktoreak dinamizatuko du. Umoreaz baliatuz komentatuko du garai horretako gastronomia. Turismo Bulegoan, uztailaren 5etik, dauden 30 plazak amaitu arte. Prezioa pertsona bakoitzeko: 20 euro.\nAurten errepikatuko da 'showcooking' formula: zuzenean pintxoak prestatuko dira erromatarren garaiko osagaiez. Bertaratzen direnek beraien etxean prestatu ahalko dituzte edo, bestela, Irungo hainbat establezimendutan dastatu ahal izango dituzte. Parte-hartzaileak: Félix Manso Ibarla jatetxeko Félix Manso, Danako jatetxeko David Rodríguez , Manolo tabernako Iñaki Barros eta Papperinoko Yon Gallardo . Hitzordua: Oiasso Erromatar museoko plazan, hilaren 13an (larunbata), 11:30ean. Izen-emateak: Turismo Bulegoan, uztailaren 5etik, lehen ilarako 10 plazetarako; gainerakoak libre dira, plazak bete arte.\nUztailaren 12tik 14ra bitarterako proposamenen artean azoka erromatarra nabarmentzen da: artisautza eta elikagaiak saltzeko ehun saltoki baino gehiago izango dira, Junkaleko plazatxoan instalatuko dira San Juan plazako erromatar zirkoaren eremuraino. Hiriaren erdialdea zutoihalekin apainduta egongo da. Bestalde, azpimarratu behar da aurten ekitaldi berri bat izango dela eta Oiasso museoaren barruan egingo dela: "Fake news de la Antigua Roma" liburuaren aurkezpena egingo da. Néstor F. Marqués egilea bertan izango da. Erromatarren kulturaren hedatzaile ezaguna da eta presentzia handia du gizarte sareetan. Hitzordua ostiralean izango da (hilak 12), 19:00etan, Portu aretoan. Sarrera librea.\nAzkenik, jaialdiak beste toki bat konkistatuko du urpeko arkeologiari buruzko hedapen zientifikoko jarduera didaktiko batez, zeina San Martzial Txingudi Kirol Guneko igerilekuan egingo baita. Hitzordua uztailaren 14an (igandea) izango da: 11:30ean eta 16:00etan. Tailerra doan izango da, baina igerilekuaren sarrera ordaindu behar da. 36 plaza izango dira saio bakoitzeko eta izen-ematea bertan egingo da.\nEgitaraua, detaile guztiekin, deskargatu hemen


7 eta 16 urte artean badituzu eta kirol hau probatu nahi baduzu, oso erraza daukazu. Hasieran dohainik praktikatzeko aukera ematen dizugu, kuotarik ordaindu gabe, egin beharra duzun gauza bakarra kirol txarteka ateratzea da, frontoira sartzeko beharrezkoa bait da.\nKlubak zesta eta kaskoa utziko dizu, entrenatzaileek hasteko beharrezkoa dena erakutsiko dizute, gustatuz gero (seguruenik gustatuko zaizula) klubeko bazkide egin eta kuota txiki bat oradaindu beharko duzu, klubak emandako materialarekin jarraitu dezakezu, zure erostea erabakitzen uzun arte.\nDenbora gutxian prest egongo zara, nahi izanez gero, pertiduetan eta txapelketetan parte hartzeko.\nGure helburua zesta puntara gerturatu eta giro ezin hobean ibiltzea da.


Zergatik Kutxabankeko Banka Pertsonala?\nKutxabanken kaudimen, segurtasun eta konfiantzagatik\nHistoria daukan erakundea gara; pertsonekiko eta haien finantza-beharrekiko konpromisoaren 100 urtetik gorako historia. Beti lehen postuan dauden gure kaudimen-mailek eskakizun zorrotzenak ere aise gainditzen dituzte, eta gure sendotasunaren erakusgarri dira.\nGure bezeroek gehien baloratzen duten hori eskaintzen dugulako\nErrentagarritasunaz eta produktuen sorta zabalaz gain, gure bezeroek, beste ezeren gainetik, gure tratu pertsonalizatua eta isilpekotasuna baloratzen dituzte, gure lan ereduaren oinarriak, hain zuzen ere.\nZurekin konprometitzen garelako\nKutxabank Banka Pertsonalean daukazun konfiantza konpromiso bat da guretzat: behar gaituzunean zure ondoan egoteko konpromisoa.\nGure bezeroek gomendatzen dutelako\nOso pozik gaude, gure bezeroen gehiengoak Kutxabank Banka Pertsonala gomendatuko lukeelako. Dagoeneko, askok bere inguru hurbilari banku pertsonala gomendatu dio.\nEzagutu gaitzazu zuzenean


Planetarioaren hegala - Planetario Vedikoaren tenplua\nErakusketa eta Vedic Kosmologiari buruzko ikuskizunak\nPlanetario Vedikoaren tenplua hiru kupulekin eraikita dago. Erdiko kupula nagusian (hau ere handiena da) Vedic Cosmic Chandelier eta munduko aldare vediko handiena daude. West Wing kupulak Lord Nrsimhadeva tenplua gordetzen du, Vishnu-ren erdi lehoia eta gizon erdi gizona, eta East Wing kupula Planetario Hegaleko dedikatua da.\nPlanetarioko Hegaleko lau solairuen barruan hainbat kosmologia erakusketa, bideo monitore, mapa eta diagrama eta bestelako pantailak egongo dira, zehazki, argizari kosmikoa eta, oro har, kosmologia vedikoa azaltzeko. Hala ere, planetarioaren gailurra antzerki puntakoa izango da, ikusleek gai korapilatsu honen esperientzia entretenigarria eta hezitzailea aldi berean izan dezaten.\nPlanetario tradizionalek sistema opto-mekanikoa erabiltzen dute izar-zelaiak kupulatutako gainazal batean proiektatzeko. Azken urteetan, ordenagailutik edozein irudi proiektatu dezaketen proiektore digitalak garatu dira, planetariozko kupula baten pantailara.\nPlanetarium Antzokiak proiektagailu digital berri hauek erabiliko ditu, izarren eta planeten eremuak ez ezik, pentsa daitekeen edozein irudi proiektatu ditzakeen domedun pantaila handi batean. Hau ezin hobea da kosmologia vedikoaren inguruko ikuskizunak eta unibertsoaren deskribapen vedikoak proiektatzeko.\nPlanetarium Antzokiaren edukiera 200 lagunekoa izango da, eta sabaian 20 metroko kupula emisferikoa izango da. Kupula angelu batean inklinatuta dagoenez, eserlekuak maldan gora antolatuta daude, unibertsitateko ikasgeletan bezala, planetarioaren eredu tradizionala baino gehiago, zuzenean goian ikusteko zuzenean atzera etzandako eserlekuak dituen eserleku lauak edukitzeko eredu tradizionala baino. Horrek esan nahi du Planetarium Antzokia bikoiztuko dela konbentzio, bilera eta aurkezpenetarako helburu orokorreko antzerki eta hitzaldi areto gisa.


Ondo Izan - Cebek Dei iezaguzu\nZERGATIK ONDO IZAN?\n2016az geroztik, CEBEK BIZKAIKO ENPRESARIEN KONFEDERAZIOAK inkesta bat egiten du Bizkaiko enpresetan, lan-ingurune osasungarriari buruz.\nUrte hauetan, ikusi ahal izan dugu enpresek interes gero eta handiagoa daukatela osasuna sustatzeko, onura kolektiboa baitakar, hala enpresarentzat nola hura osatzen dutenentzat.\nGainera, logikoa denez, COVID-19ak eragindako pandemia dela-eta, are eta handiagoa da pertsonok gure osasunari ematen diogun garrantzia.\n2020ko urri eta azaro artean egindako inkestaren emaitzen arabera, enpresek argi eta esplizituki adierazten digute tresnak, baliabideak eta ekintzak behar dituztela, modu eraginkorrean laguntzeko haien erakundeetan osasuna hobetzeko lanean.\nONDO IZAN ekimena Bizkaiko enpresetan eta enpresetatik osasuna hobetzeko sortu da; hala, haien balio eraldatzailea aktibatzen dute, eta enpresak osatzen dituzten pertsonen ongizatea modu integralean hobetzen ahalegintzen dira.


Aramaioko udala » Aramaioarrek bat egin dute Korrikarekin\nAramaioarrek bat egin dute Korrikarekin\nIkaragarria izan da aramaioarren erantzuna Korrikaren alde! Balorazioa egiteko ordua da eta beste behin ere eskerrak emateko ordua. Izan ere aramaioarrak kalera irten ziren zapatuan, egunez eta gauez!\nEgunean zehar izan ziren ekintzetan parte hartze handia igarri zen:\nGinkana herrikoia. Ume eta heldu elkartu ziren goiz partean eta toki desberdinetan proposatutako froga eta jolasak gainditzea zen helburua.\nKorrika jaialdia. Eguraldiak lagunduta, herriko talde guztiek hartu zuten parte: dantzariak, abesbatza, txalapartariak, trikitilariak, txistulariak, abeslariak… ederki atera zen guztia eta jendeak izugarri disfrutatu zuen.\nKorrika. Goizaldera sartu zen Aramaion Korrika, azken egunean. Jende asko irte zen korrika egitera, Oletatik hasi eta Arrasaterantz bidean.\nArgazkiak flickr-en bildu ditugu eta ikusgai daude: https://www.flickr.com/photos/147263284@N05/albums\nDiru aportazioari dagokionez, egunean zehar borondatea jasotzeko poltsa pasatu zen eta 328 euro jaso ziren. Gainera, kilometroak ordaintzeko aurretik elkarte eta establezimenduek emandako aportaziotik ere soberakina geratu denez, guztia emango zaio Korrikari, aramaioarren aportazio gisa.\nHori dela eta, letra handiz ESKERRIK ASKO ARAMAIO, beste behin eman duzuen erantzunagatik!


Garraio publikoa Kayseri Bayram Egunean - RayHaber\nHasieraTURKEYCentral Anatolia Region38 KayseriGarraio publikoa Bayram zehar Kayseri doan\n09 / 08 / 2019 Levent Elmastaş 38 Kayseri, Central Anatolia Region, RAILWAY, GENERAL, HIGHWAY, KENTİÇİ Rail Systems, Pneumatikoen gurpileko sistemak, TURKEY, tranbia 0\noporretan garraio publikoa\nKayseri Metropolitan Udalerriko alkatea Memduh Büyükkılıç-ek jakinarazi du garraio publikoa doakoa izango dela Eid al-Adha-n zehar. Büyükkılıç alkateak adierazi du Metropolitan Udalerriko autobus eta tren sistema erabiltzen duten herritarrek garraioaren doako onura izango dutela.\nMetropolitar Udalerriko alkatea Memduh Büyükkılıç-ek esan zuen garraioan doako aplikazioa 00.00-en hasiko dela, Arife Eid al-Adha-ren lehenengo egunarekin lotzen duena, eta 14, Eid al-Adharen azken eguna, asteazkenean 24.00-en amaituko dela.\nPresidente Memduh Büyükkılıç, doako aplikazioa garraio publikoan, Kayseri Metropolitan Udalerriko autobusak eta autobus publikoak bakarrik izango dira aplikazioaren esparruan autobus pribatuak direla esan zuen.\nGarraio publikoa Kahramanmarasen 08 / 08 / 2019 Kahramanmaraş metropoli udalerriak adierazi duenez, Eid al-Adhak autobusen doako bidaiariek garraiatuko dituzte. Kahramanmaraş Metropolitan Udalerriko Garraio Saila Eid al-Adhara hurbildu zen ebanjelioaren aurretik. Adierazpen batean, 4 egunero Eid al-Adha udal autobusetan zehar doako bidaiariek garraiatuko dute. Herritarrek lanaren izenean bidaia eroso eta eroso bat egiten dutela adierazi dute, esanez gerta daitekeela saihesteko beharrezkoak diren neurrien edozein garraio.\nEGO autobusak Ankara doan 04 / 07 / 2016 EGO autobusak Ankara doan festan: Ankara Udalerri Metropolitarra, EGO eta ASKİk Ramadan jaietan beharrezko neurriak hartu zituzten. Jendeak, EGO autobusak doan izango dira oporretan, metroa eta Ankaray ordainduko dira. 5 3 uztailean hasiko da Ramadan jaia, 153 EGO autobusek Ankarakart erabili gabe ibiltzeko aukera izango dute egunean, metroa eta Ankaray bidaia ordainduko dira. Metropoliko Udalerria, unitate guztiek eta zuzendaritza orokorrak betebeharra egongo dira jaialdian. ALO 7 'Blue Table', 24 egunean XNUMX ordu lanean, Ankara nahiak, eskaerak eta kexak jasotzen jarraituko du. ASKI Zuzendaritza Nagusia Channel Fault taldeak Genel\nEgo Autobusak doakoak 16 / 06 / 2017 Egon autobusa, zehar The Day librea: Ankara Metropolitan Mayor Melih, Başkentliler Eid al-Fitr zehar, free bidaia autobusez berriro EGO batera, albiste haien bisita modu eroso egiteko eman. Turkiako lehen aldiz "Free bus Eguneko bidaia", Ankara Metropolitan MAG presidenteak gogorarazi udalerri bat bezala hasi zen, "free bidaia aplikazioa besta eremuan egoera tradizio bat ere 3 eguneko Eid al-Fitr (25 Sunday, June, 26 Astelehena, ekaina, 27 asteartean, ekainaren zehar ) egingo jarraitzeko ", esan zuen. herritarrei, jaiak, erraz bisitatu ahal izango dute hilerrian eta senide garraio arazorik gabe, doako on-gune EGO autobusak ordena erraz iritsi nahi zuten lekuak ere ...\nEGO autobusek doako zerbitzua emango dute berriro 25 / 08 / 2017 EGO autobusek Eid al-Adha honen kapitalismoak opor guztietan doan bezala eramango dituzte. Ankara jendea, 4 Eid al-Adha egunean; (1 irailaren iraila, 2 irailaren larunbatean, 3 irailaren igandea eta iraileko 4 irailaren astelehena) EGO autobusak Ankarakarts erabili gabe; bisita ezazu hilerria, senideak eta lagunak doan. Ankara, beti bezala, "EGO Mugikorra" autobusaren geldialdia aplikatuz. Orduan minutu, telefono mugikorrak, aplikazioetik deskargatutakoak, Interneteko ingurunea, ahots bidezko markatzea, SMS edo ALO 153, ikasteko aukera dago. EGO AUTOBUSAK, ERABILTZEKO MERKATARITZAK Metropoliko Udalerria EGO Zuzendaritza Nagusia, hiriburutik garraiatzen den hiritik kanpo, E\n50 deskontua Bursa-n 29 / 05 / 2019 BURULAŞ Bursa Udalerriaren garraio erakundeak iragarri du garraio publikoaren ibilgailu guztiak 50 deskontuarekin deskontatuko direla. BURULAS Bursa Metropolitan Municipality garraio enpresa erakundeak iragarri du Ramadan jaiegunean garraioa murriztuko dela. BURULAŞ-ek iragarri duen oporretako deskontuaren prezioa 50 gisa zehaztu zen. BURULAŞ batetik idatzizko adierazpen bat "Eid al-Fitr zehar, 4-5-6 2019 data ekainaren Bursa tokiko garraio publikoan herritarrei 50 ehuneko deskontua gure bidaiariak baloratzen guztiei etekina iragarri" esan zuen deklarazioa.\nEskisehirren garraioa doakoa da Ramadan jaiak 17 / 05 / 2019 Eskişehir Udalerri Metropolitarra, Udalak, aho batez, Ramadan zehar hartutako erabakia tranbiaren eta autobusen jaia doan izango da. Udalerri Metropolitarreko Kontseiluak hartutako erabakiak herritarrei erraz bisitatu ahal izateko, 3-ek Metropolitan Metropolitan Udalerriko tranbia eta autobusak eskainiko ditu Eskişehir egunean.\nTrenbideek 60 mila bidaiari egin zituzten festa zehar 14 / 08 / 2013 Trenbideek 60 mila bidaiari eraman zituzten jaian zehar: Garraio, Itsas Gaietarako eta Komunikazio Ministroa, Binali Yildirim, esan zuen ireki zenetik, 11 milioi 500 milioi bidaiari tren abiadura handiko garraiatuak zirela medio, "60 mila bidaiari segurtatu ginen festan zehar. . Garraio, Itsas Gaietarako eta Komunikazio Ministroen Binali Yildirim ministroa, "Trenaren Ramadan jaiak eta bidaiarien eta bidaiarien kopurua", bere adierazpenean, trenek ezin hobea eta aurreikusita dagoela dioenez, trenbideetako inbertsioak handitu egingo dira eta opor nagusiak Marmaray eta Ankara-Istanbul Abiadura Handiko Trenarekin jarraituko dute. berriekin batera irekiko da. 660-etik garraiatzen ...\nANTRAY tranbia nostalgikoa eta autobus gorriak dohainik gabe 04 / 07 / 2016 ANTRAY, tranbia nostalgikoa eta autobus gorriak doakoak dira jaialdian: Antalya Udalerri Metropolitarrak egindako prestaketetan, udal polizia, suhiltzaileak eta ASAT unitateak bukatuko dira, udal autobusak, ANTRAY eta tranbia nostalgikoa jaialdian bidaiariak doan izango baitira. Metropoliko Udalak egindako idatzizko aitorpenaren arabera, udal polizia Zuzendaritzan lan egiten duten langileek egongo dira. Taldek ikuskapenak areagotuko dituzte janari eta edari irekiak sortzen eta saltzen dituzten establezimenduetan, batez ere jaialdiaren bezperan, eta beharrezko neurriak hartuko dituzte herritarrei hilobira eroso aurkitu dezaten Uncalı, Kurşunlu eta Andızlı hilerrietan.\nAutobusak Kayseri metropolitatik\nKayseri trenbide sistema\nKayseri Bayram Garraio Publikoan zehar\nGarraio publikoa doakoa da Kayseri-n\nEskisehirren garraioa doakoa da Ramadan jaiak\nTrenbideek 60 mila bidaiari egin zituzten festa zehar\nANTRAY tranbia nostalgikoa eta autobus gorriak dohainik gabe


Jaka gizonezko 76 Etxeondo\n76 txaketa berria neguko entrenamentuetarako osagarri perfektua da, tenperatura hotzei aurre egin nahi dieten txirrindulari haientzat eta...\nNEGUKO ENTRENAMENTUENTZAT BABESA, OSATU ZURE ENTRENAMENTUAK TXAKETA HONEKIN\n76 txaketa berria neguko entrenamentuetarako osagarri perfektua da, tenperatura hotzei aurre egin nahi dieten txirrindulari haientzat eta entrenamenturik atzeratu nahi ez dutenentzat.\nAurreko partea, mahukak, eta bizkarra Gore-Tex Infinium Windstopper materialez eginikoa da. Material honen abantaila haizearen guztizko erresistentzia da gorputzaren tenperatura mantenduz, transpiraziorik handiena eskeini izerdiaren ebaporazioa kanpora eramanez, eta erosotasuna zein elastikotasunari esker lortzen duen doitzea ziurtatu.\nMaterial honen gaineko geruzak uraren aurkako tratamendu berezi bat dauka baina Gore-Tex Infinium Windstopper materiala mindu gabe. Ura inundik sartu ez dadin, kremailera babesten duen azala ere Gore-Tex Infinium Windstopper materialez egina dago.\nZonalderik irekienak bularra eta sabela diren bezala, fleece warm mikro-zeldaz beteriko material bati esker babesten ditugu, mikrozelden loditasuna txikiagoa da nahiz eta bere funtzio termorregulatzaileak azala eta txaketaren artean haize geruza bat sortzen duen gorputzaren tenperatura mantentzeko eta sortzen den gehiegizko beroa ahalik eta azkarren kanporatzeko eta kanpoko hotza barrura sartzen sahiesteko.\nTxaketaren mozketa Slim Fit da, Gore-Tex Infinium Windstopper materialaren ondasunei mesede egiten dien doitze fin eta eroso bat, aldi berean haizeak sortu ohi duen ohial efektua sahiesten du.\nHiru poltsiko eroso ditu atzekaldean, eta islatzaile bat bizkarrean ziklistaren segurtasuna errepidean hobetzeko.\nZertarako antolatu zure entrenamentuak ez bazaude babestua?. 76\nAQUA MARINA URDINA\nGore-Tex Infinium Windstopper materiala\nBarruko fleece-a, eta aurrekaldeko warm-a\n3 atzekaldeko poltsiko independiente\nDetaile islatzaileak bizkarrean\nGerriko banda ez-labaingarria\nTermorregulatzaile moduan eragiteko garatu den material teknikoa, jantzietan barruko babes moduan erabilitakoa. Haizea kanporatzen duten mikro zelda lodiz osaturiko kapsula txikiak sortzen ditu berotasun gehigarria kanporatuz eta kanpoko haize hotza barrura sartzen eta azalarekin kontaktuan jartzen sahiesten duena.\nTermorregulatzaile moduan eragiteko garatu den material teknikoa, materiala osatzen duten fibra elastiko eta hutsek eguzkiaren aurkako 50+ (UVA) babesa eskeintzen dute. Materialaren fibra garatzeko erabili den teknologiak gorputzaren temperatura mantentzeko aukera eskeintzen du haize geruza bat sortuz azala eta materialaren artean. BEro gehiagarria kanporatzen duten hari barne-hutsak haize hotzaren barneratze sahiestuz.


Inpresionismoa | Gizapedia\nClaude Monet-en 1872ko "Inpresioa: egunsentia" margolana, mugimenduari izena eman ziona. (Eremu publikoan).\nInpresionismoa 1860ko hamarkadan Frantzian sortutako mugimendu piktorikoa da. Erromantizismoan nabarmentzen zen emozioaren eta irudimena bazterturik, natura eta egunerokotasuna islatzea, artistarengan sortzen zen inpresioa jasotzea alegia, bilatzen zuten, bereziki argiari, koloreari eta ehundurari dagokionean. Aurreko margolaritza akademikoarekin haustura ekarri zuten: hiru dimentsioko sakontasuna gutxitu eta azalera laua nabarmendu zuten, paisaietan berde, marroi eta grisen ordez, kolore biziago eta distiratsuak, eta itzaletan grisak eta beltzak ezabatu eta kolore osagarriak baliatzen zituzten, uneak adierazten zuen bizitasuna irudikatzeko. Eszena estatikoak baztertuz, iheskorrak ziren ezaugarriak bilatu zituzten, argiak eta mugimenduak nabarmenduz. Artista inpresionisten artean talde zentral bat aipatu behar da: Claude Monet, Pierre Auguste Renoir, Camille Pissarro, Alfred Sisley, Berthe Morisot, Armand Guillaumin, eta Frédéric Bazille, elkarrekin lan eginez joera markatu zutenak. Edgar Degas eta Paul Cézanne 1870eko hamarkadan izan zuten bolada inpresionista. Édouard Manet 1873 urtean bildu zen taldera, hasieran aparte egon arren haiengan eragin handia izan zuen arren. Inpresionismo hitza 1874 ko lehen erakusketa inpresionistan erakutsitako Monet-en Inpresioa: egunsentia (1872) margolanetik dator. Gerora erakusketa inpresionistak izan ziren 1876, 1877, 1879, 1880, 1881, 1882 eta 1886 urteetan. Hasieran, inpresionismoak ez zuen arrakasta handirik izan eta horren ordezkariek gorriak ikusi zituzten euren lana aurrera ateratzeko, eta 1880ko hamarkadara arte itxaron behar izan zuten arrakasta izateko. Inpresionismoaren eragina XIX. mende bukaerako eta XX. mendeko margolaritzan handia izan da. Postinpresionismoa, margolanen indar emozionala eta sinbolikoa indartuz, eta neoinpresionismoa, efektu optikoak narbamenduz, izan ziren mugimenduaren ondorengo zuzenak.


ENKARTERRI ESKUALDEKO BULEGOAREN KOKAPEN BERRIA eta ARRETA PRESENTZIALA KARRANTZAN\nBazkide agurgarri hori :\nIdatzi honen bidez, jakinarazten dizuegu Enkarterriko Eskualdeko Bulegoa Balmasedan egotetik Zallan egotera pasatuko dela 2020ko urritik aurrera. Helbidea GAZTE ZENTROAN da (Bake Epaitegiaren ondoan), “Madres Irlandesas” Plazan 4. zenbakian, Zallan (48 860). Ordutegia ez da aldatuko eta gogorarazten dizuegu ere 15 egunerik behin izango garela ostegunetan, 8:30etik 14:00etara. Diru-laguntzen epean, ordutegi hori luzatu egingo da, eta ohiko bideak erabiliz jakinaraziko dizuegu.\nBestalde, Bizkaiko Basogintza Elkartea arreta presentziala ematen hasiko da Karrantzan baita ere , udaletxeko bulegoetan, urte hasieran ohiko hedabideetan publikatuko den egutegi baten arabera. Aurton 2020an, urriaren 15an eta abenduaren 10ean, 8:30tatik 14:00tara egongo gara.\nGai hauek zuentzako interesgarriak izango direlakoan, agur bero bat.


Alemaniaren birbateratzea - Wikipedia, entziklopedia askea.\n(«Alemaniako birbateratze» orritik birbideratua)\nJendetza Berlingo Harresiaren gainean.\nAlemaniaren birbateratzea (alemanieraz Deutsche Wiedervereinigung) 1990eko urriaren 3an Alemaniako Errepublika Demokratikoak (Ekialdeko Alemania ere deitua) Alemaniako Errepublika Federalarekin (Mendebaldeko Alemania ere deitua) bat egiteari deritzo.\nAlemaniako birbateratzearen prozesua 1989ko udan hasi zen. Izan ere, Hungariak erabaki zuen mendebaldearekiko muga irekitzea (abuztuaren 23an). Horren ondorioz, ekialdeko alemaniar andanak herrialdea utzi zuten Mendebaldeko Alemaniara joateko Hungaria zeharkatuz.\nHorrek eragin zuen krisi politikoak lehendabiziko hauteskunde libreak ekarri zituen Ekialdeko Alemanian, 1990eko martxoaren 18an. Horren ondoren, bi gobernu alemaniarren arteko negoziazioak hasi ziren, herrialdea okupatu zuten lau botereekin batera, eta "Bi gehi lauko ituna" (Azken Erabakiaren Ituna Alemaniari Dagokionez) sinatu zen. Horrela, alemaniar estatuari burujabetza osoa eman zitzaion, aurreko bi estatuek zenbait muga izan baitzuten Bigarren Mundu Gerran estatu okupatua izateagatik.\nAlemania birbatua, Berlin hiriburu birbatua ere zuela, Europar Erkidegoko eta gero Europar Batasuneko kidea eta NATOkoa ere bada.\n2 Banantzearen amaiera\n3 Alemania bateratua Helmut Kohlen arabera\n4 Birbateratzearen ondorioak\n4.1 Alemania Ekialdea berritzea\n4.3 Neonaziak Ekialdeko Alemanian\n5 Birbateratzeari buruzko iritzia\nOkupatutako Alemania, 1945\nBigarren Mundu Gerraren ondoren, Alemania lau zatitan banandu zen botere irabazleen artean (Frantzia, Erresuma Batua, AEB eta SESB). Berlin, hiriburu ohia eta aliatuen Kontrol Kontseiluaren kokalekua, ere banandu zen lautan. Estatu okupatzaileen lehenengo asmoa 1947ko mugetako Alemania gobernatzea bazen ere, Gerra Hotzeko tirabiren eraginez eremu frantziarra, britainiarra eta estatu batuarra (mendebaldeko Berlinekin batera) batu ziren eta 1949an Alemaniako Errepublika Federala sortu zen. Eremu sobietarrak (eta ekialdeko Berlin) Alemaniako Errepublika Demokratikoa osatu zuen urte berean. Horretaz gain, Yaltako konferentziaren ondorioz (1945eko otsailean) Ekialdeko Pomerania, Silesia eta Ekialdeko Prusiaren hegoaldeko erdia Poloniak bereganatu zituen, eta Ekialdeko Prusiaren iparraldea (Kaliningradekin batera) Sobietar Batasunak (egun Errusiarena da).\nAlemania birbateratzeko estreinako proposamena Iosif Stalinek egin zuen 1952an, Austriarako geroago erabiliko ziren antzeko baldintzetan (Stalinen Oharra). Beharrezkoa zen Alemania neutrala eratzea, Oder-Neisse ibaietan muga zuela, eta aliatuen tropa guztiak hurrengo urterako aterata. Konrad Adenauer buru zuen Mendebaldeko Alemaniaren gobernuak Europako mendebaldeari begirago zegoen batasuna hobesten zuen, eta eskatu zuen Alemania osoan hauteskunde ikuskatuak egin ondoren negoziatu behar zela batasuna. Baldintza hau arbuiatu zuten sobietarrek, baina Stalinek berriro beste proposamen bat luzatu zuen: 1937ko abenduaren 31ko muga zaharretara itzultzekoa zen Alemania Varsoviako Itunpean jarriz gero.\nAlemaniako Errepublika Federala herrialde kapitalista gisa garatu zen, "gizarte merkatuko ekonomia" eta gobernu parlamentuduna eta demokratikoa zeuzkala. 1950eko hamarkadan hasitako hazkundea 30 urtean luzatu zen (wirtschaftswunder edo Alemaniako mirari ekonomikoa). Mugaz bestaldean, Alemaniako Errepublika Demokratikoan hauteskunderik gabeko gobernua osatu zen, ekonomia planifikatua zuela. Ekialdeko estaturik aberatsena eta aurreratuena bazen ere, mendebaldeko askatasun politikoak eta oparotasun ekonomikoa ez zeuzkaten, eta ekialdeko alemaniar ugarik alde egin zuten mendebaldeko Berlinera. Hori zela eta, Ekialdeko Alemaniak mugetako sistema gogortu zuen, tartean Berlingo Harresia eraikiz.\nHastapenean Mendebaldeko Alemaniak eta NATOko aliatuek ez zituzten Ekialdeko Alemania zein Polonia onartu. Bi alemanien arteko hartu-emanak sorgorturik geratu ziren harik eta 1970eko hamarkadan mendebaldeko kantziler Willy Brandt-ek Ekialdeko Alemaniarantz hurbiltzeko politikari ekin zion arte (Ostpolitik).\nBanantzearen amaiera[aldatu | aldatu iturburu kodea]\n1980ko hamarkadan bi alemaniaren batasuna urrun ikusten bazen ere, 1985etik aurrera Mikhail Gorbatxoven eskutik Sobietar Batasunean gertatu ziren aldaketak Europako herrialde komunisten zehar hedatu ziren eta batasunaren itxaropenari aukera berria eman zitzaion.\nIzan ere, 1989ko abuztuan, Hungariak Austriarekiko mugan ezarritako baldintzak laxatu zituen, eta irailean 13.000 lagunek baino gehiagok utzi zuten Ekialdeko Alemania Hungariako mugak zeharkatuz. Ekialdeko erregimenaren aurkako manifestaldi jendetsuak 1989ko bukaera aldean hasi ziren. Oposizio zibil horren aurrean, Erich Honecker ekialdeko buruak dimisioa aurkeztu zuen urriaren 18an. Gobernuaren kabinetak azaroaren 7an dimititu zuen.\n1989ko azaroaren 9an, ekialdeko gobernu berriak hiritarrek bidaiatzeko zeuzkaten mugak arinduko zituelako zurrumurrua zabaldu zen. Hori zela eta, Berlingo Harresiaren aurrean milaka lagun bildu ziren, eta zaindariek ateak ireki behar izan zituzten joan-etorria uzteko. Egoera horrek adoretuta, bi aldeetako alemaniarrek ekin zioten harresia eraitseari zenbait tokitan. Horiek horrela, ekialdeko erregimena eta bi alemanien batasuna heldu ziren azkenean. Kondairak dio 1989ko azaroaren 10eko goizean bertan —Berlingo Harresiko kontrolguneak ireki eta hamar ordu eskas pasatuta— hasi zirela Frankfurt eta Municheko banku eta korporazioetako bulegoetan ekialdean gauzatu beharreko estrategiak taxutzen.\n1990eko martxoaren 18an, Ekialdeko Alemanian hauteskunde askeak egin ziren, herrialde komunista batean egiten ziren lehenak, estatuaren amaiera negoziatuko zuen gobernua osatzeko asmotan. Lothar de Maizière ministroburua zela, Mendebaldeko Alemania, Erresuma Batua, Frantzia, AEB eta Sobiet Batasunarekin negoziatu zen birbateratzea. Ekialdeko Alemaniak Mendebaldekoarekin bat egitean NATOn sartzekoa bazen ere, SESBk hitzartu zuen NATOren tropak ez zirela Ekialdeko Alemanian sartuko.\nBatasunaren Ituna (Einigungsvertrag)\nNazioarte maileko negoziazioez batera, maiatzaren 18an bi alemanien gobernuek erdibideko ituna izenpetu zuten, uztailaren 1ean hastekoa zen batasuna ekonomia, gizarte maila eta moneta arloetan hain zuzen ere. Abuztuaren 23an, Ekialdeko Alemaniaren parlamentuak (Volkskammer) onetsi zuen Alemaniako Errepublika Federalarekin batzeko proposamena. Abuztuaren 31n sinatu zuten Birbateratzeko Ituna (Einigungsvertrag) bi herrialdeetako agintariek, eta irailaren 12an Azken Erabakiaren Ituna Alemaniari Dagokionez (Bi gehi lauko ituna) izenekoa, zeinek burujabetza osoa bueltatzen zien bi estatuei.\nAlemania batzear zegoela Helmut Kohl kantziler federalak dibisa parekotasuna eskaini zion Hans Modrowi, mugaz bestaldeko bitarteko buruzagiari. Ekialdeko aurreztaileentzat —etxean diru asko zuten batzuek, inbertsio pribaturik ezin baitzuten egin— oso opari eskuzabala zirudien. Kohlek immigrazioa saihestu nahi zuen. Errepublika Demokratikoak babestutako enpresek, aurrezki gabe, kapitalismo garesti batera inongo babesik gabe jauzi egin behar izan zuten, ordea.\nOfizialki, 1990eko urriaren 3an batu zen Alemania, data horretan Ekialdeko Alemaniako bost estatuek (Brandenburg, Mecklenburg-Mendebaldeko Pomerania, Saxonia, Saxonia-Anhalt eta Turingia) Alemaniako Errepublika Federalarekin egin baitzuten bat. Batzeko prozesua erraztearren, aldaketa batuk egin dira Alemaniako oinarrizko legean edo konstituzioan. 1990eko azaroaren 14an, Alemaniako gobernuak Poloniakoarekin hitzartu zuen bien arteko muga Oder-Neisse ibaietan behin betiko finkaturik daudela, hortaz, Silesia, Ekialdeko Pomerania, Danzig eta Ekialdeko Prusia poloniartzat hartuz. Hurrengo hilabetean 1933z geroztik Alemania osoko estatuetan egin ziren lehenengo hauteskundeak. Helmut Kohlen koalizio gobernua atera zen irabazle.\nAlemania bateratua Helmut Kohlen arabera[aldatu | aldatu iturburu kodea]\n"1990eko urriaren 3an Alemaniako batasuna berregitean ez da Estatu berria jaio, bost Estatu federal berri eta Berlinen ekialdea Alemaniako Errepublika Federalean sartu dira. Horrela, AEFren bidea hamarkadetan zehar gidatu duten oinarrizko erabakien jarraipena, hau da, azken batean, berriz elkartzea posible egin duten erabakien jarraipena, ziurtatu da: barruan, Zuzenbideko Estatu Demokratikoa eta merkatuko ekonomiaren ordena ekonomiko eta soziala aitortzea; eta kanpora begira, Mendebaldeko herri askeen elkartean sartzea."\nHelmut Kohl, "Ez da Estatu berri bat jaio" ABC, 1990eko abenduak 2. Euskaratuta.\nBirbateratzearen ondorioak[aldatu | aldatu iturburu kodea]\nUrtero urriaren 3an ospatzen da birbateratzearen festa herrialde osoan.\nAlemania Ekialdea berritzea[aldatu | aldatu iturburu kodea]\nEkialdean azken 25 urteetan pilatutako inbertsio publikoaren guztizkoa 1,3 bilioi eurokoa izan da. Hiriak zaharberritu dira, autobideak eraiki, tren sarea zabaldu. Baina 1991tik 1997ra %60 inguru hazi ondoren, ekonomia azkar mantsotu da. Beste eskualdeetan baino funtzionario gehiago dago; sektore pribatua, berriz, heren bat txikiagoa da. Alemaniako ehun lantegi handienetako bakar batek ere ez du egoitza ekialdean. Langabeziak tinko jarraitzen du batez besteko nazionala bikoizten: %10,3koa zen 2013an. Errepublika Demokratiko izanikoa ere ez da inola ere homogeneoa. Leipzig, Dresden, Jena eta Erfurt hiriak Alemania batu izanaren arrakasta eredutzat erakutsi ohi dira. Beste hainbat eskualdek hamabost urte baino gehiago daramatzate motelduta. .\nBirbateratzea oso zama astuna izan da Alemaniako ekonomiarentzat, eta hurrengo urteetako garapen ekonomikoa bridatu du. Berlingo Unibertsitate Askearen arabera, 1.5 bilioi euro baina handiagoa izan da birbateratzearen kostu ekonomikoa. Izan ere, bi herrialdeetako moneta zio politikoengatik (isla ekonomikorik izan gabe) parekatzean, ekialdeko industrien lehiakortasuna amildu egin da . Izan ere, Ekialdeko Alemaniako egitura ekonomikoa merkatu ekonomiaren azpian jartzean, Estatuaren 14.000 enpresa eta kooperatiba (antzinako herrialdearen ekonomiaren %80) pribatizatu ziren, mendebaldeko Treuhandanstalt erakundearen ikuskapenean. Sistema berriaren betekizunak direla eta, enpresa ugari desagertu dira, errentagarri suertatzen ez baitziren. Ekialdeko Alemaniaren zorra 1994an funts berezi batera igaro zen, ekialdeko estatuen eta estatu federalean erdibana ordaintzeko. Pribatizazioak erabili izan dira zorra hau kitatzeko.\n1990ean, oraindik nabarmena zen bi herrialde zirenen buruko barne produktu gordinaren arteko aldea: 9.400 euro, 22.000ren parean. 2013. urteko datu ofizialen arabera, txukuntze aldera egin dute zenbakiek: 24.300 eta 34.100. Per capita errentaren zifrak are hobeak dira: 17.700 eurokoa da ekialdean, mendebaldekoaren %84koa. Batez beste eskualde merkeagoa izatearen efektua deskontatuta, Errepublika Demokratiko izanikoan dauden landerretako biztanleen erosteko ahalmena Errepublika Federala zeneko landerren %89koa da.\nNeonaziak Ekialdeko Alemanian[aldatu | aldatu iturburu kodea]\nEkialdeko Alemania azken hamarkadan ezustean hartu duen fenomenoa izan da neonazioena. Neonaziak indar erakustaldiak egiten hasi dira, Mecklenburg, Brandenburgon eta Saxonian batez ere. NPD ultraeskuineko alderdiak, esaterako, bost eserleku ditu egun Mecklenburgeko parlamentuan (iparraldea). 2014ean, neonaziek etengabe eraso diete Siriatik eta beste herrialde batzuetatik iristen diren errefuxiatuen aterpetxeei. Azken burutazioa Alemania osoan «terrorismo salafistaren» aurkako manifestazioak antolatzea izan da. 2014ko urriaren 26an, dozenaka zauritu eta atxilotu izan ziren Koloniako martxa batean. Berlingo Harresia erori zela 25 urte igaro dzrela ospatuko zen egunean (2014ean), ekialdeko ultraeskuineko taldeek iragarri zuten Reichstaen pareko zelaigunean bilduko zirela.\nTrenari dagokionez, estatu federalak %100aren jabetza daukan Deutsche Bahn izeneko enpresa sortu da lehengo mendebaldeko Deutsche Bundesbahn eta ekialdeko Deutsche Reichsbahn enpresak batzeko. Hegazkin konpainiekin, berriz, mendebaldeko Lufthansa baino ez dago orain, ekialdeko Interflug enpresa 1991n desagertu baitzen.\nKirolari dagokionez, ekialdeko federazioak desagertu ziren, eta taldeak mendebaldeko txapelketan sartu ziren. Futbolean, adibidez, ekialdeko azken txapelketaren lehenengo biak (Hansa Rostock eta Dynamo Dresde) Bundesligaren lehenengo mailan kokatu ziren (1991/1992 denboraldian 20 talde ziren), eta hirugarrenetik zortzigarrenera bigarren mailan (VfB Leipzig, Chemnitzer FC, FC Carl Zeiss Iéna, FC Rot-Weiss Erfurt , Hallescher FC eta BSV Stahl Brandenburg).\nBirbateratzeari buruzko iritzia[aldatu | aldatu iturburu kodea]\nEkialdeko biztanleen %75ek uste dute prozesua oro har onuragarria izan dela, MDR telebistak 2014ko urrian zabaldutako datuen arabera. Teorian askoz zoriontsuago den mendebaldean, ordea, 25 urte hauen balantzea nabarmen ezkorragoa da: %48k ikusi dituzte onurak.\nErrepublika Demokratikoan bizi izandakoek abantaila immaterialak balioesten dituzte gehien: askatasun pertsonala eta bidaiatzeko erraztasuna, batez ere. Atzean utzikotakoen artean beste bi sumatzen dituzte faltan. Bostetik laurentzat, hezkuntza sistema sozialista hobea zen, eta genero berdintasunean egindako aurrerabidea, onena.\n↑ a b c d e f Danel Agirre, «Alemaniako 200 enpresa handienetatik bat ere ez», Berria, 2014-11-02\n↑ «Zure marko bat nire marko baten truke: bi ahoko ezpata», Berria, 2014-11-02\n↑ Alemania: de la reunificación a la globalización\nWikimedia Commonsen badira fitxategi gehiago, gai hau dutenak: Alemaniaren birbateratzea\n(Ingelesez) Germany's Eastern Burden: The Price of a Failed Reunification\n(Ingelesez) The End of East Germany\n(Ingelesez) German Embassy Publication, Infocus: German Unity Day\n(Ingelesez) The Reunification and Its Aftermath\n1960-69: Txinaren eta SESBen urruntzea • U-2ren krisia • Guatemalako Gerra Zibila • Cochinos Badiako Inbasioa • Kubako Krisialdia • Berlingo harresia • Pragako Udaberria • SALT I • Ekintza Egitasmoa\n1980-89: Defentsa Estrategikorako Ekimena • Solidarność • Glasnost • Perestroika • Berlingo harresiaren gainbehera • Belusezko Iraultza • Errumaniako Iraultza\nAltzairuzko Oihala • Lerrokatu gabeko herrialdeen mugimendua • Armamentuaren lehia • Arma nuklearra • Espazioaren lehia • McCarthyismo • Beldur Gorria • Espioitza • Ostpolitik • CIA • KGB • Stasi • Arabiar-israeldar gatazka • Ekialdeko Blokea\nOrriaren azken aldaketa: 18 azaroa 2017, 19:07.


Herbeheretar edo nederlandar (nederlanderaz: Nederlanders) iparraldeko Herbehereetan jatorria duen germaniar herria da, nederlanderaz egiten duena. Egun gehienak Herbehereetan bizi arren, munduan zehar herbeheretar diaspora zabala dago, batez ere Surinamen, Txilen, Brasilen, Kanadan, Australian, Hegoafrikan, Zeelanda Berrian eta Estatu Batuetan.\nHerbeheretar edo nederlandar (nederlanderaz: Nederlanders) iparraldeko Herbehereetan jatorria duen germaniar herria da, nederlanderaz egiten duena. Egun gehienak Herbehereetan bizi arren, munduan zehar herbeheretar diaspora zabala dago, batez ere Surinamen, Txilen, Brasilen, Kanadan, Australian, Hegoafrikan, Zeelanda Berrian eta Estatu Batuetan. (eu)\nBeste germaniar herriak


Aleidak emandako helbidea atera zuen sakelatik Obispo karrikara heldutakoan. Atez ate eta espaloi batetik bertzera ibili ondoren, noizbait, zapata-kaxez betetako kamion baten gibelean agertu zitzaion bila zebilen sotoa. Azken solairuko txirrinaren aldamenean Arsenio Cárdenas irakurri zuen inprentako letretan; bi aldiz sakatu zion sobera konfiantzarik gabe. Oihu bat entzun zuen ilunpetan goiti samar eta, burua altxaturik, ile zuriko aitona agurgarriaren aurpegia atzeman zuen karrikara begira. Istant bat behar izan zuen zaharrak ate joka nor zetorkion jakin arte eta, ohartu zelarik, egoteko agindu zion eskuarekin. Portalera jaitsi eta karrikara jalgiko zela uste zuen Migelek, baina lehengo lekuan agertu zitzaion berriz ere. Pospolo-kaxa handi bat bota zion oinetara. Etxeko giltza zegoen barnean. Atea ireki eta jakin-minez sartu zen, urduri.\nArgia pizteaz batera ustekabean harrapatu zuen ikuskizunak: azulejo urrez eta zuriz apaindurik zegoen behe-solairua. Eskaileretan goiti, burdinazko espiral akiezinaren gainean eskua, mantso-mantso abiatu zen sobera ez izerditzeko. Mailadi pikea igan behar izan zuen, hatsa kexu, eta Aleidaren osabarekin egin zuen topo azkenean. Eskua eman eta sukalderako bidea erakutsi ondoren, aulkia eskaini zion jesar zedin.\n— Es un plaser.\n— Igualmente —ihardetsi zion Migelek.\nIlobaren deia bitarteko, bazekien zertara zetorren, baina kortesia zor zaio atzerritarrari Kuban; beraz, presa handirik ez bazuen bedere, lanari ekin baino lehen trago bat proposatu zion Arseniok. Astebete eskatu zion bere zeregina burutzeko. Ez omen zuen zertan kezkarik izan prezioarekin, zeren...\nBi pare ere egiten ahal zizkion, gainean zeramatzanak ordaintzeko behar izan zuen diru kopuru beraren truke.\nIzanen zuten lenteei buruz mintzatzeko astirik, eta denbora pitin batean egoteko erran zion, mahai gainean zeuzkan trasteak behar bezala egokitu bitartean.\nArmairua irekia zegoen sukaldearen ondoko gela-zokoan, eta nahaspilaturik zeuzkan barneko guziak. Urtean behin, traste zaharrak atera eta garbitu ondoren, bere lekuan gordetzen zituen gurbilki. Arratsa apaldu arte egon omen zen bere zain, baina dagoeneko espero ez zuenez, bazterrak txukuntzen hasia zen. Bazuen lan hondar bat oraino.\nKafea eskaini zion eta, kanabera zati txipiz egindako gortina ozena zeharkaturik, gisuz zuritu berria zegoen terraza koxkorrera irten ziren. Kriseiluaren argitan lastozko bi besaulki zeuden, eta jesartzeko erran zion zaharrak. Izarpean giro, itsas-haize xumeaz dantzan ari ziren soka luze batean zintzilik arropa batzuk eta Kubako bandera. Oharkabean joan zitzaizkion Migeli begiak, eta Arsenio konturatu egin zen, zeren...\n— Demasiado lehos del sielo —erran zion oroiminez— y demasiado serca de los Estados Unidos.\nOinutsik, galtzak belaunetaraino bildurik, tabakoari kendutako koipearen antzeko izerdia zerion bizkarretik beheiti eta, argiontzia gibelean, bere itzal handia ikusten zen aldameneko etxeen artean ikaran. Bandera idor zegoela atzemanik, bildu eta sukaldera jo zuen Arseniok. Egonean, kafea hartzen, zerura behatu zuen Migelek eta, ipurdirik gabeko galdara beltz hartan zilipurdika, irakinean ematen zuten izarrek. Une egokia iruditu zitzaion bertze zigarro bat pizteko, baina ez zuen pizgailurik sakelan, eta Arsenioren bila abiatu zen.\nArestian ikusi gabeko Luger automatiko zaharra garbitzen ari zen zatar batekin. Infernuko etsaiak kargatzen zituen, eta inork agindu gabe tiro egiten omen zuten batzuetan. Migelek errezeloz begiratu zion, eta zilkoaren bertze aldean egin zitzaion nahigabea disimulatu zuen nola hala. Urrun samar geratu zen zer gerta ere eta, irria ezpainetan, lasai egoteko erran zion Arseniok.\n— Es una reliquia —saiatu zitzaion azaltzen eta, iskilua muturretik atxiki ondoren, eskura eman zion— requisada por la revolusión a la tiranía de Batista; pero descuide, hase ya mucho tiempo que está fuera de uso.\nAdituaren plantak egin zituen Migelek. Espero ez zuen pisua sentitzen zuen eskuan. Ez zeraman balarik, baina badaezpada ere ez zuen hatza txakurrean sartu. Auskalo zenbat jende igorri ote zuen bertze mundura burdina puska hark. Ez zion galdetu nahi izan eta, zaharrak bertze alde batera behatu bezain fite, ahalik eta kontu handienarekin, mahai gainean utzi zuen jostailua bakean.\nEzustekoaren eraginpean oraino, zeren bila zebilen atzendurik zeukan Migelek. Hatzen artean zeraman zigarroari erreparatu zion, eta pizgailuarekin oroitu zen. Ingurura beha, pospolo-kaxa kausitu zuen apal baten gainean, baina portaleko giltza zegoen barnean. Arretaz ari zitzaion etxeko nagusia begira, eta bertze kaxa bat atera zion sukaldeko mahaiaren tiraderatik. Aski izan zuen ahalegin bakarra zigarroa pizteko eta Arseniok, pospoloak bitarteko, Ernesto Che Guevara Industria sailburu zebilen garaiak hartu zituen mintzagai, zeren...\nEz omen zuten behar bezala su hartzen, eta No hay un solo cubano que no se cague en la madre de la revolusión, cada ves que tiene que ensender un sigarro.\nIzarren azpira itzuli zen, eta poliki-poliki erre zuen Partagas-a gauari so. Azken bafada bota baino lehen, gortinaren kanabera-zotzen artean agertu zitzaion Arsenio, eta kaimanaren larruz forratutako maleta txipi bat ireki zion mahai gainean. Iragan mendeko kanposanturen batean osatutako bilduma irudi zuen. Aunitz era eta tamainatako lenteak zeuden, eta ispilu bat ere ekarri zion nolakoak nahi zituen delibera zezan. Nork bere buruarekin konpondu beharreko auzia izaki, bakarrik utzi eta, diskrezioak agintzen duen bezala, lekutu egin zitzaion aldamenetik.\nEz zen oroitzen noiz aldatu zituen azken aldiz, eta betaurreko zaharrekin izan ezik, ez zuen bere burua ezagutzen ahal. Gainera, pare bakoitzak graduazio propioa zeukan; beraz, ez zuen zipitzik ikusten. Edonork gaizki ematen ziotela erran, eta horregatik bakarrik egin behar al zituen berriak? Osabaren aldeko interes komertzialak sumatzen zituen Migelek proposamen hartan, baina Aleidak itxuraldaketaren aitzinean nolako aurpegia paratuko zuen ere jakin nahi zuen eta, azkenik, tarteka kristalaren gainetik behatzen uzten zioten lente zahar batzuk hobetsi zituen.\nIreki gabeko ron botila eta bi edalontzi ekarri zituen etxeko nagusiak sukaldetik bueltan. Izarrik gabeko zeru beltz txipia gelditzen zitzaion Migeli katiluan, eta zaharrak kafe gehiago atera zion. Erabakiaren zain zegoen Arsenio, eta maletatik kanpo utzitako pare bakarra erakutsi zion bezeroak. Egokiagorik ez omen zegoen berarendako, eta hamarren bat aldiz jantzi eta erantzi behar izan zituen artisauak neurria hartu arte, zeren...\n— Los espehuelos, Miguel, como los libros —erran zion bere filosofia profesionalaren adierazgarri— hay que elehirlos a consiensia. Se lo dise un lector empedernido.\nEle bakar batek bizitza ulertzeko modua aldatzen ahal zuen bere ustez, eta eleberri bakoitza —ez edozein— estazio espazial baten tamainako hitz konplexu eta oparoekin alderatzen ahal zen: literaturak —jakina denez— eguneroko bizimodu arruntean ez hondoratzeko balio zuen, eta itsas gainean ageri zen edozein lurralderi —Kuba, adibidez— irla deitu behar zitzaion.\nAunitz mende eman omen zituen Antilletako Perlak urpean. Baina egun batean, 1956. urtean, lauretan hogeita bi gizonek, hemeretzi metro luze bertzerik ez zuen yate zuri-berde batean, argiak itzali eta Mexiko utzi zuten. Itsasoko zurrunbiloan zorabiaturik igaro zituzten hainbat egun eta, azkenean, lehorra jo zuten. Gidaria, ordea, lemazain baldarra ez ezik, traidorea ere bazen, eta orduko matxinoak noiz helduko zain zeuden Batistaren gizonak.\n— El desembarco de la provincia de Oriente —probestu zuen Migelek bere jakituria erakusteko.\n— Un naufrahio —erantsi zuen Arseniok—, un verdadero naufrahio, compañero.\nEz zekiten non zeuden. Zilkoraino hondoraturik ibili ziren lokatzetan. Zomorroz beterik zeuden bazter guziak, eta ziztadaz josi zituzten iritsi bezain fite. Aireplano bat agertu zen handik laster, eta metrailadoreen kalaketari egin behar izan zioten aurka. Inguruetan barreiu, balaren bidean paratu zen Ernesto Guevara; azken hatsa heldua zitzaiola uste baitzuen, zuhaitz baten kontra eratzan omen zen, zeharo etsirik mundu hau uzteko asmotan. Urtebete eskas falta zitzaion bitan hogei urte betetzeko.\nUstekabean harrapatu bide zuten Pentagonoa, eta Batistaren erregimena usteldurik zegoen gainetik beheiti. Egunak joan egunak etorri, jendea ausarki bildu zitzaien, eta bi urte eta erdi bertzerik ez zuten behar izan etsaia mendean hartu eta agintari bihurtzeko. Urtarrilaren 2an sartu ziren Habanako hirian; urte bereko azaroan, Kubako Bankuaren lehendakari izendatu zuten argentinarra.\n— Es difísil de creer, hermano —erran zion Arseniok kontuak oraino aterako ez balira bezala—. ¡Tremendo milagro!\nEscambray izeneko mailoetan goiti ikusi zuen lehen aldiz komandantea, eta Cantinflasen eitea hartu zion. Agintari zegoenean abisurik eman gabe agertzen omen zen edozein lekutan, eta behin baino gehiagotan egin zuen berarekin topo. Bizi izan balitz, Arsenioren urteak izanen zituen, baina Otras tierras del mundo reclaman el concurso de mis modestos esfuersos idatzi zion behin Fideli eta, isilune luze baten ondoren, kondairaren lainopean galdu zen betiko.\nAldaketa aroak zetozen —onerako edo txarrerako—, Y hay objetivos, Miguel, que prescribieron sin que fueran alcansados; batzuk zakarrontzian zeuden dagoeneko eta bertze batzuk usteltzeko zorian. Aspaldiko helburu nagusiek, hala ere, ez omen zuten gaurkotasunik galdu, eta lehenago igarri ere ezin ziren bertze zenbait mahai gainean zeuden zain, zeren...\nIraultzak, azken batean, beti uzten zuen hondarren bat, eta eutsi egin behar zitzaion mehatxuaren aitzinean amore eman gabe.\n— Sin embargo —aitortu zion zaharrak— aún no veo aquel hombre nuevo que dihera el Che; y los años van pasando...\nIsilik gelditu ziren. Errelojuari erreparatu zion Migelek. Solasean gustura zegoen agi denez zaharra, eta botila eskuratu zuen berriz ere. Erdiraino bete zituen basoak eta aspaldiko lagunak balira bezala egin zuten topa. Urre iluna ematen zuen ronak kriseiluaren argitan, eta edariari so, Arseniori bi hatz falta zitzaizkiola ohartu zen.\n— Un machete —argitu zion.\nZafran ari zela, suge gaizto bat kirikolatu zitzaion belaunean. Oin azpian zanpatu eta, ihes egin ez zezan, eskuarekin atxiki zuen lepotik. Aihotza ezkerrean altxatu eta kolpe batez akabatu omen zuen harri baten gainean, baina ez zuen behar bezala asmatu; piztiak burua galdu zuen, eta berak bi hatz.\n— Nunca se sabe, compañero —ihardetsi zion Arseniok, eta kontakizuna akitu gabe isildu zen.\nAlde egiteko seinale gisa hartu zuen Migelek etena, eta orduz kanpo zebilela erran zion etxeko nagusiari. Sukaldeko argia kanaberaz egindako gortinaren zirrituetan barna ari zen keinuka eta, zeharkatu ondoren, mila zati egindako xilofonoaren zalaparta utzi zuten bizkarrean. Armairuan sartzeko prest, ziur aski, zapata-kaxa bat ikusi zuen mahaiaren erdian eta bertan, arduraz azpildurik, Kubako bandera. Oihalaren gainean lehengo burdina puska zegoen atseden hartzen etzanik, baina artean ikusi gabeko bertze zerbaitek jo zion begia, zeren...\n— Un día el comandante visitó el ingenio —azaldu zion gertatuari garrantzirik eman gabe— y cuando se fuera la encontré colgada de un perchero.\nTxapel beltz bat.\n— ¿Che? —galdetu zuen Migelek bere ustea baieztatzeko gogoa batere ezkutatu gabe.\n— El ínclito —ihardetsi zion olerkia deklamatzeko erabiltzen ahal zuen tonu larrian.\nIruñeko jardunaldiak etorri zitzaizkion bat-batean gogora, eta barka ezina iritzi zion hainbateko parada huts egiten bazuen.\nArgazki, poster eta liburuen artean, zer egokiago Ernesto Che Guevararen txapela baino? Ezinezkoa iruditu zitzaion hala ere, zeren...\nZer arraiorengatik utzi behar zion Arseniok ozeanoz bertze aldera eramaten? Nola ematen ahal zion halako konfiantza ezagutu berri zuen gazte arrotz eta ezezagun bati?\nAmetsa bertzerik ez zen, eta hobe zuen atzendu.\nAlferrik ari zen, itzalari putz egitea bezain alferrik, baina ez zuen amore eman nahi, eta irritsez begiratzen zion oroigarriari behin eta berriz. Eskuetan hartu eta bueltaka ibili zuen, buruan janzten menturatu gabe. Ainhoari telefonoz deitzeko irrika egin zitzaion. Bazekien inbidiaren oliotan frijitzen utziko zuela. Azken aldiko historiaren puska bat ari zen eskuko hatz-muturrekin ukitzen!\nAgur egin baino lehen zerbait erran nahi zion Arseniok, eta Migeli beldur aztarren bat egin zitzaion bere gogoetaren berri asmatu ote zuen. Ez zegoen halakorik; azkeneko momentuan, beharrik, lenteak etorri zitzaizkion gogora; eredua behar zuen berriak egiteko. Ohartu gabea zegoen, eta Migel ezustean harrapatu zuen eskariak. Egun hartan, dena den, ez zizkion uzten ahal muturra zedro, zeiba edo onburen baten kontra hautsi nahi ez bazuen. Hotelean bazeuzkan ordezko batzuk Iruñeko botika zahar batean erosiak, eta deituko ziola agindu zion bisita bizkor bat egiteko.\nEskaileretan beheiti abiatu aitzin, erdiko zuloari erreparatu zion, eta itsas-karakolaren kiribila iruditu zitzaion. Aldameneko barandari ongi eutsiz, mantso-mantso eta mailaz maila jaitsi zen. Ordu txipiak izanagatik, auzolagunen zalaparta entzun zuen solairuetan, eta habanarrek inoiz lo egiten ote zuten pentsatu zuen. Azulejo zuri eta urre kolorekoak miresten gelditu zen une batez eta, portaleko ateari bulka egin ziolarik, gauaren berotasunean murgildu zen.\nEspaloian barna oinez, eskuinera ematen zuen kantoinean galdu baino lehen, goiti begiratu zuen. Izarren azpian, terrazako karel zuriaren gainean besoak, bere baitan bildurik zegoen Arsenio. Eskua altxatu zuen Migelek azken agurra emateko, baina zaharraren ikuspegitik kanpo zegoen orduko, eta ez zuen ihardespenik jaso.


Arian A1.2 - Ikaslearen liburua (+CD) (+ERANTZUNAK): Ikaslearen liburuak sei unitate didaktiko ditu. Unitate bakoitzean hiru helburu proposatzen dira, eta helburu bakoitza ekintza komunikatibo bat da. Ekintza horietan bizitza errealeko gaiak, egoerak eta testuinguruak islatzen dira; ikasleak, jarduera komunikatiboen bitartez, hizkuntza modu naturalean erabiltzeko aukera izango du. Ezinbestekoa da testuen esanahia ulertzea ekintza zuzen eta egoki burutzeko. Entzumenean oinarritutako jarduerek berebiziko garrantzia hartzen dute. Guztira, berariaz sortutako 80 audio biltzen dira sei unitateetan. Unitate bakoitza egiteko, 20 ordu aurreikusi dira (Ikaslearen liburua + Lan-koadernoa). Dena dela, ikasle guztiek ez dituzte berdi…\nArian A1.2 - Ikaslearen liburua (+CD) (+ERANTZUNAK): Ikaslearen liburuak sei unitate didaktiko ditu. Unitate bakoitzean hiru helburu proposatzen dira, eta helburu bakoitza ekintza komunikatibo bat da. Ekintza horietan bizitza errealeko gaiak, egoerak eta testuinguruak islatzen dira; ikasleak, jarduera komunikatiboen bitartez, hizkuntza modu naturalean erabiltzeko aukera izango du. Ezinbestekoa da testuen esanahia ulertzea ekintza zuzen eta egoki burutzeko. Entzumenean oinarritutako jarduerek berebiziko garrantzia hartzen dute. Guztira, berariaz sortutako 80 audio biltzen dira sei unitateetan. Unitate bakoitza egiteko, 20 ordu aurreikusi dira (Ikaslearen liburua + Lan-koadernoa). Dena dela, ikasle guztiek ez dituzte berdin baliatuko eskainiko zaizkien aukera guztiak, norbanakoaren beharrak eta premiak ezberdinak izango baitira uneoro. Ikaslearen liburuko erantzunak eta transkripzioak aparte eskaintzen dira (liburuaren osagarri moduan), ikasleak eskura izan ditzan. Ahozko testu guztien transkripzioak ere jaso dira. Multimedia CDa: Bi atal ditu: a. Ikaslearen liburuko eta Lan-koadernoko entzungaiak.\nInseparables, compra ARIAN A1.2 IKASLEAREN LIBURUA CD Y ERANTZUNAK junto a: